qundao/data-zh-poetry huggingface dataset:
雪夜䏈句
作者：苏伯衡
朝代：明
体裁：古风

清夜群彦集，虚馆一灯闪。白雪积更霏，玄云暝逾掩。幌薄绚琉璃，瓦素侔琬琰。珠跳间投隙，玉立每因文。檐铎金琅珰，璧水银潋滟。庭柏冻不僵，宫槐望逾俨。皋禽夺娟娟，屋乌羞黯黯。觞举席既秩，语永兴方渐。芬郁杂桂椒，圆方荐菱芡。酬酢肆驩嚣，讴吟互褒贬。炉嘘火盎盎，篆袅烟冉再。岸帻极情真，吮毫缘韵险。思涌若有神，文成不加点。癯然皤侵鬓，酣巳红上脸。吻燥喜馈浆，耳热思卧簟。冰齑乃吾嗜，池鳞念谁罨。青黄感木灾，黑白悲丝染。振衣鹤蹁跹，䋈羹鱼喁噞。画蛇肯添足，持鳌不遗压。庶用乐羁幽，焉能任拘捡。掀髯良巳放，拊捭讵云謟。更移烛屡续，坐久祍终敛。小草汉张芝，清谈宋王俭。寒床西卧袁，夕艇拟泛剡。公乎材总迈，余也厕何忝。假寐云小憩，梦噩恐成魇。城柝或罢击，风叶忽闻飐。虹光射斗牛，妖气荡关陕。行藏愧蹉跎，岁月伤荏苒。野起舞听窗，鸡惊呼骇猃。款洽既无荒，留连复何慊。相对总忘疲，东方巳睒睒。
题刘汝弼东源小隐图
作者：苏伯衡
朝代：明
体裁：五言律诗

东源山水好，闻说似终南。种黍都为酒，诛茅小作庵。过门人问字，看竹客停骖。亦有幽栖意，迟归我独惭。
题张会稽扇
作者：苏伯衡
朝代：明
体裁：七言绝句

鉴湖波暖欲生烟，太守行春放画舡。皂盖朱幡穿柳去，傍人指点是神仙。
题张会稽扇
作者：苏伯衡
朝代：明

鉴湖波暖欲生烟，太守行春放画船。皂盖朱幡穿柳去，傍人指点是神仙。
题耕隐卷
作者：苏伯衡
朝代：明
体裁：古风

中岁脱尘缨，田庐遂幽独。灵雨春载阳，繁霜秋始肃。土屋自冬温，綀衣忌暑溽。黾勉循所务，焉知时运速。翳翳桑麻阴，稍稍梨枣熟。扣门无追呼，登场有嘉谷。临深其网罟，薙荒理松竹。披帙欣自怡，举觞念谁属。俯仰复何愧，逍遥遂忘俗。禦寇谈力命，南华贵知足。亦欲抽吾簪，与尔为近局。
塞下曲
作者：苏佑
朝代：明

将军营外月轮高，猎猎西风吹战袍。
觱篥无声河汉转，露华霜气满弓刀。
登滕王阁
作者：苏佑
朝代：明
体裁：五言律诗

坐久澹无虑，悠然片月生。疏星杂渔火，繁露湿江城。向夕横燕望，今宵习楚声。因怜竹枝好，翻作豫章行。
秋夜宿上方山治平寺
作者：苏佑
朝代：明
体裁：五言律诗

下榻成流憩，悬灯坐夜深。林疏风落木，村迥月传砧。星入山窗小，云生水殿阴。拥衾正愁绝，谩拟越乡吟。
立秋
作者：苏佑
朝代：明
体裁：五言律诗

夜半西风入，凉云满晋楼。蝉声带秋响，萤火傍宵流。已抱张翰兴，能禁宋玉愁。年华浪抛掷，归思绕沧洲。
过甘庄下视雁代诸山有作
作者：苏佑
朝代：明
体裁：五言律诗

极目川原遍，双眉紫翠间。水光全帖地，岚气半沈山。白鸟云边没，青骊树杪还。伯牙琴兴剧，何日乞身閒。
醉蓬莱·自述
作者：苏元景
朝代：明
体裁：词

叹儒生何事，酷爱吟诗，有甚滋味。残灯破研，兀兀穷年岁。扫地焚香，拥衾闭户，总是平生志。击壤之谣，南风之咏，恬然心醉。想著古来，几多豪贵，栾范之家，后为皂隶。花落花开，自有东君记。灞桥雪中，西堂梦里，千载夸风致。笔补乾坤，囊封星斗，倦来且睡。
灵洲寺
作者：苏兴祥
朝代：明

海上维舟日，鳌峰夕照阴。虚亭鱼鳖上，古殿雨花深。境寂高僧定，江空孤客吟。何当芳草色，空忆在长林。苍茫离野岸，幽磬散江风。云树重重合，关河面面通。人非天地里，世在有无中。徙倚层崖上，遥天鹤唳空。
灵洲寺·其一
作者：苏兴祥
朝代：明

海上维舟日，鳌峰夕照阴。虚亭鱼鳖上，古殿雨花深。境寂高僧定，江空孤客吟。何当芳草色，空忆在长林。
灵洲寺·其二
作者：苏兴祥
朝代：明

苍茫离野岸，幽磬散江风。云树重重合，关河面面通。人非天地里，世在有无中。徙倚层崖上，遥天鹤唳空。
花冢吊张丽人
作者：苏兴祥
朝代：明

十二峰头月乍收，野棠枝上乱莺流。舞衣香在閒金镂，宝帐尘生卸玉钩。桃叶渡湮江楫冷，松花书断蜀笺愁。西陵若问同心结，油壁车声怨紫骝。
忆昔行·其一
作者：苏兴裔
朝代：明

忆昔花丛绝世人，含情宜笑复宜颦。容华艳艳谁相比，拚却巫阳一片云。若兰才调韩娥色，锦字回文心线织。檀槽玉柱按梁州，缠头容易堆狼籍。邀欢上客郁金堂，拂弦时误顾周郎。祇道朱颜耀朝日，宁知鶗鴂妒年芳。年芳一去如飘忽，漠漠绮尘封锦瑟。翠被馀香俨尚留，彤管新诗从此毕。鸣佩珊珊迟艳魂，惆怅难逢李少君。东海仙楼扃玉户，北邙明月照孤坟。
忆昔行·其二
作者：苏兴裔
朝代：明

松柏樛枝兔丝缀，女萝引蔓犹萦结。三春愁杀有情痴，杜宇啼红疑恨血。
丁巳署中七夕
作者：苏升
朝代：明

天上惟牛女，人间亦弟兄。几何长夜饮，转快一秋清。有意还栽秫，无缘问落英。何当学乞巧，吾辈但忘情。
七夕负约答张奉新礼所
作者：苏升
朝代：明

盈盈一水望清辉，似隔银河会合稀。七夕已输牛女约，片心先逐片帆飞。
三归台
作者：苏升
朝代：明

青齐道上土千堆，独此呼为管氏台。绝代勋名归索莫，异时豪杰共彽徊。萧萧枯木迷烟雨，漠漠平田尽草莱。老一狐裘何所补，匡时端仗不群才。
上座师成太史·其一
作者：苏升
朝代：明

词林此日竞飞扬，夫子风流回擅场。凤起朝霞纷绚彩，豹蒸玄雾自成章。一时人物经题品，百代权衡属主张。漫道燕台齐跃迹，可如神相得孙阳。
上座师成太史·其二
作者：苏升
朝代：明

碣石挹蓬莱，箕文映上台。鸾从丹阙集，芝倩碧云栽。夫子清时彦，千年间气回。道元包万有，识乃绝纤埃。天禄藜光彻，花砖日影催。惊波擎砥柱，仙鼎裕盐梅。幸借垆钟力，同收卓荦才。及门俱琏器，受驾尽龙媒。石剖今逢卞，鞭驱始自隗。无私风任拂，不配露堪培。顾此南荒质，来瞻北斗魁。步趋斯黾勉，羽翮肯徘徊。啸赋篇尝习，延津阁会开。持将负笈意，愿献紫霞杯。
丙辰除夕
作者：苏升
朝代：明

百年真一瞬，除夕已逢春。举目看残景，低头怀所亲。乡心惊爆竹，客路但风尘。堪笑为官日，依稀似买臣。
之官新建留别诸子
作者：苏升
朝代：明

诸子邮亭引话长，为官今日重为郎。共言短榻来高士，不道南窗有上皇。珠海白鱼肥数尺，碧山红荔种千行。故乡未敢频回首，一日衔恩五斗忙。
亲友送余度岭诗以别之
作者：苏升
朝代：明

共上邮亭落日低，晚风频送鹧鸪啼。多情所见惟杯酒，有意还看傍马蹄。月暗岭头云漠漠，雨馀溪畔草萋萋。只今歧路重携手，无数飞帆尽向西。
余生平喜食梅日啖数百未厌也四月以之官度岭恨时晚矣偶驻车谒张公祠于道傍得数枝焉辄以为造物有意遂占一绝
作者：苏升
朝代：明

四月黄梅落尽时，张公祠畔有遗枝。攀来似带春前色，留此累累尔为谁。
偶成和云西宗侯次韵
作者：苏升
朝代：明

残春天色半晴阴，偶立閒亭伤客心。啼去黄鹂复相过，生来青草几时深。歌成白雪应留和，酒忆高阳独不禁。最是王孙行乐好，马蹄过处足幽吟。
元夜滕王阁酌陆宁州陈武宁陈南昌诸丈
作者：苏升
朝代：明

家家火树满城春，樽酒凭高入望新。锦浪半含灯色涌，轻风还送柳条频。论文千载应推陆，下榻当年亦有陈。此地独怜经几烬，不堪重问阁中人。
元日对雪
作者：苏升
朝代：明

元晨飞雪一天寒，赢得梅花腊后看。车马缤纷千里道，不知何处卧袁安。
兄汝载曾赋贪泉诗二首书于曲江张先生祠十年矣余因之官度岭谒而见焉遂感而和之
作者：苏升
朝代：明

世上贪名不敢亲，贪泉一味百年新。纷纷世道夷齐者，尽向贪泉欲歃人。贪泉一味少人知，自有诗题世所思。真怪当年吴刺史，顿令千古笑齐夷。
兄汝载曾赋贪泉诗二首书于曲江张先生祠十年矣余因之官度岭谒而见焉遂感而和之·其一
作者：苏升
朝代：明

世上贪名不敢亲，贪泉一味百年新。纷纷世道夷齐者，尽向贪泉欲歃人。
兄汝载曾赋贪泉诗二首书于曲江张先生祠十年矣余因之官度岭谒而见焉遂感而和之·其二
作者：苏升
朝代：明

贪泉一味少人知，自有诗题世所思。真怪当年吴刺史，顿令千古笑齐夷。
入觐留诸宗侯
作者：苏升
朝代：明

征轺驾就出南州，又得相从上酒楼。南浦至今人送别，章江终日水环流。怜余空抱苍生计，有尔还深宗国忧。此去九重勤夜半，鬼神端不借前筹。
勘圩到赵家围
作者：苏升
朝代：明

一年几到赵家围，每到围前泪欲挥。已有平田从水出，却无流客异乡归。新堤近见黄牛迹，低畔还多白鹤飞。最怪老农解春事，挥锄犹欲向渔矶。
北上留别碧江诸子
作者：苏升
朝代：明

几年杯酒竹林欢，孤剑携来客路寒。万里雄风吹碧水，一时群从望长安。弃繻敢拟功名易，献赋焉知际会难。到日逢人燕市醉，可胜飞梦过梅关。
北行杂咏四首
作者：苏升
朝代：明

烟雨多情为洗尘，征途落落且乌巾。忘机久失江鸥侣，喜见寒鸦不避人。落日无人共酒杯，征轺欲驻雪飞来。江南漫道春光早，几树于今尽是梅。何人赤脚落层冰，敲出深湖见活魿。最是渔郎能解事，前村曾有酒如渑。沽酒长安日暮寒，风尘马上一冬残。荆高饮去馀燕市，此地今谁意气看。
北行杂咏四首·其一
作者：苏升
朝代：明

烟雨多情为洗尘，征途落落且乌巾。忘机久失江鸥侣，喜见寒鸦不避人。
北行杂咏四首·其三
作者：苏升
朝代：明

何人赤脚落层冰，敲出深湖见活魿。最是渔郎能解事，前村曾有酒如渑。
北行杂咏四首·其二
作者：苏升
朝代：明

落日无人共酒杯，征轺欲驻雪飞来。江南漫道春光早，几树于今尽是梅。
北行杂咏四首·其四
作者：苏升
朝代：明

沽酒长安日暮寒，风尘马上一冬残。荆高饮去馀燕市，此地今谁意气看。
北行苦雨
作者：苏升
朝代：明

阴雨迷行色，朝朝不放晴。直愁千里滑，转觉一身轻。旅食惟家好，征途速路程。行行复何顾，忙尽为虚名。
北行风尘
作者：苏升
朝代：明

风急红尘动，昏昏白日寒。马从云里出，人在雾中看。群仆竟何去，周行却自宽。眼前分未得，望不到长安。
夏夜偶成和卢云际
作者：苏升
朝代：明

清夜不成寐，揽衣起徬徨。月白天逾回，雨过风以凉。萧萧四望中，恍惚如秋光。散步聊咏歌，感慨生中肠。俯仰百年间，短鬓容易霜。丈夫有七尺，安能负昂藏。努力向前途，不改惟青缃。四海皆兄弟，莫用嗟迷阳。
夜宿芦沟
作者：苏升
朝代：明

芦沟桥下水汤汤，客梦俄惊夜色凉。惆怅不堪归路远，月明犹自入空床。
夜泊池口
作者：苏升
朝代：明

江长鼓棹重逡巡，向晚维舟曲水滨。物色他乡新俗眼，风光何地不娱人。暂邀池口三更月，一入长安万斛尘。怪杀渔歌喧未已，偏从吾辈傲投纶。
大风歌
作者：苏升
朝代：明

四月大风忽怒号，万山撼水如秋高。中天飞雨如飞涛，须臾大地遍泽膏。耕者莳者浑不劳，群儿拍手笑桔槔。买牛者子惟卖刀，起而视之满征袍。举酒浩歌乐陶陶。
宿武阳次王敬宇先生壁间韵
作者：苏升
朝代：明

秋山过雨后，一望有云连。水落归前港，村深出暮烟。疾风憎木叶，白月漾江天。景物堪幽赏，车尘自可怜。
宿青溪观
作者：苏升
朝代：明

晚去寻村路不平，青溪道上已逢迎。群山半染浮云色，孤月时明新雨晴。天宝石泉帘自白，秦人蜡炬水空横。相逢乱指神仙迹，一夜罗浮梦未成。
寿同年刘疏河长兄
作者：苏升
朝代：明

旭日射华堂，祥烟绕一方。灵椿披露渥，棣萼带秋光。自识金门隐，遥瞻紫气长。看君多寿岂，频酌莫辞觞。
寿王君万年伯母
作者：苏升
朝代：明

锦江碧浪何汪洋。瞿塘汹涌势莫当。溯源岷岭初滥觞。溁流骏发占灵祥。岷之族氏谁最扬。琅琊伟业垂青箱。参军往筮信非常。从川合淮流转长。徵庭先生閒义方。韫奇蓄懿滋温良。读书万卷探归藏。青藜夜半犹悬光。一毡自托清且凉。爵衔三鳝登公堂。德钜秩小福未央。有子葳蕤轶凤凰。迹腾碧汉瞻辉煌。花县遍栽桃李香。孙为鷟鸑仍跄翔。旭日照射云锦章。来游上苑随鹓行。庭阶仪舞瑞虞唐。永怀世德夫何忘。水木缅邈积馀庆。赠诗绚烂盈缣缃。金茎仙液看瀼瀼。鸿碑驰锡风遐方。
山行杂咏
作者：苏升
朝代：明

香垆峰上少香烟，鸡犬时闻村舍边。尽说群仙留药在，玉隆宫里夜灯悬。愁绝山中酒肆稀，独馀青笋路边肥。石桥鸣水孤村晚，花落春残雨气微。赤江春雨不曾收，流水涓涓度客愁。恨杀小舟无觅处，顿令飞梦碧江头。懒执归途酒一卮，马蹄忙处意偏迟。芒鞋已负西山约，何日匡庐识面时。
山行杂咏·其一
作者：苏升
朝代：明

香垆峰上少香烟，鸡犬时闻村舍边。尽说群仙留药在，玉隆宫里夜灯悬。
山行杂咏·其三
作者：苏升
朝代：明

赤江春雨不曾收，流水涓涓度客愁。恨杀小舟无觅处，顿令飞梦碧江头。
山行杂咏·其二
作者：苏升
朝代：明

愁绝山中酒肆稀，独馀青笋路边肥。石桥鸣水孤村晚，花落春残雨气微。
山行杂咏·其四
作者：苏升
朝代：明

懒执归途酒一卮，马蹄忙处意偏迟。芒鞋已负西山约，何日匡庐识面时。
己未九日同徐丰城见初寅丈陈南昌君冯年兄登龙沙
作者：苏升
朝代：明

龙沙一曲枕城隈，今古登高酒数杯。日暮紫霞山外落，秋深红叶寺边催。最怜南国归鸿蚤，羞见东篱有菊开。作赋只今公等在，北风还为孟嘉来。
己未元旦入朝
作者：苏升
朝代：明

万国寺璋向紫宸，禁钟敲彻曙光新。乾坤白白开青帝，阊阖森森御圣人。星落天高金阙迥，烟生柳亸玉阶春。欲知此日龙颜喜，朝罢从容问侍臣。丹墀次第绕鹓行，烧罢庭燎夜欲央。旭日远分金阙色，祥云低引御炉香。新莺啼破千宫柳，碧玉敲残万国珰。此日临轩筹社稷，诸公应有报君王。
己未元旦入朝·其一
作者：苏升
朝代：明

万国寺璋向紫宸，禁钟敲彻曙光新。乾坤白白开青帝，阊阖森森御圣人。星落天高金阙迥，烟生柳亸玉阶春。欲知此日龙颜喜，朝罢从容问侍臣。
己未元旦入朝·其二
作者：苏升
朝代：明

丹墀次第绕鹓行，烧罢庭燎夜欲央。旭日远分金阙色，祥云低引御炉香。新莺啼破千宫柳，碧玉敲残万国珰。此日临轩筹社稷，诸公应有报君王。
己未西昌七夕同诸子分赋得寒字
作者：苏升
朝代：明

可恨银河约，年年但一欢。穿针停夜巧，挥扇问秋寒。落叶催诗急，疏灯静酒阑。吾生相视处，天上一般难。
幼晋宗侯从麻姑山来访用韵答赠
作者：苏升
朝代：明

飘然何事出仙都，带得烟霞映座隅。才比季方为友弟，贤如中垒自名驹。神泉岂是人间有，鸿宝曾藏枕里无。世上王孙谁可似，定从海外遇麻姑。
庐陵夜望西山
作者：苏升
朝代：明

遥睇西山景色开，清秋万里绝纤埃。波光似带珠帘影，涧回应从暮雨来。云外疏钟还自起，树边归雀不相猜。风流千古人何在，尽醉登台得几回。
庚申元夜雨
作者：苏升
朝代：明

春雨来何早，几宵不放晴。江流空有涌，树色半分明。灯烛随乡土，尊醪忆弟兄。故园今夜月，独坐一含情。
庚申立秋
作者：苏升
朝代：明

金风初入小亭幽，白发依稀送上头。篱菊笑人徒岁月，盘荷不自解春秋。西山禾黍收空急，紫塞干戈练未休。世事关心忧总切，岂堪重上仲宣楼。
归舟夜过飞来寺
作者：苏升
朝代：明

群峰半与暮云封，古寺凄清隐几重。傍石雨松青个个，绕山春水白淙淙。飞来漫数千年迹，归去徒闻独夜钟。最欲探奇待明日，乡心无计可从容。
忆故园
作者：苏升
朝代：明

小筑青青柳色新，飞来白鹤不惊人。弹琴欲罢垆烟绕，石榻幽清少到尘。长林落落好单衣，尽日无人独掩扉。雨过晚潮添一尺，不船江上有鱼归。千树万树荔枝红，孤村曲水任西东。几回攀折浑无厌，处处扁舟笑语同。长夏居间白尽眠，野亭终日但闻蝉。帘前时有南风入，送得荷香到酒边。十年简懒世情疏，一鲙银丝意有馀。谁道季鹰徒寄想，弹歌真为食无鱼。樽酒过从有弟兄，群居久不借时名。池塘草色今仍绿，一夜新诗梦里成。燕市无人意气看，朅来空自醉长安。罗浮一望天如远，回首西山烟月寒。玉河桥畔柳条析，翠色依稀欲染人。安得竹林行乐者，暂时相赏一相亲。
忆故园·其一
作者：苏升
朝代：明

小筑青青柳色新，飞来白鹤不惊人。弹琴欲罢垆烟绕，石榻幽清少到尘。
忆故园·其七
作者：苏升
朝代：明

燕市无人意气看，朅来空自醉长安。罗浮一望天如远，回首西山烟月寒。
忆故园·其三
作者：苏升
朝代：明

千树万树荔枝红，孤村曲水任西东。几回攀折浑无厌，处处扁舟笑语同。
忆故园·其二
作者：苏升
朝代：明

长林落落好单衣，尽日无人独掩扉。雨过晚潮添一尺，不船江上有鱼归。
忆故园·其五
作者：苏升
朝代：明

十年简懒世情疏，一鲙银丝意有馀。谁道季鹰徒寄想，弹歌真为食无鱼。
忆故园·其八
作者：苏升
朝代：明

玉河桥畔柳条析，翠色依稀欲染人。安得竹林行乐者，暂时相赏一相亲。
忆故园·其六
作者：苏升
朝代：明

樽酒过从有弟兄，群居久不借时名。池塘草色今仍绿，一夜新诗梦里成。
忆故园·其四
作者：苏升
朝代：明

长夏居间白尽眠，野亭终日但闻蝉。帘前时有南风入，送得荷香到酒边。
戊午立秋
作者：苏升
朝代：明

夏雨过新秋，凄清到枕头。柳条仍带喜，荷叶莫须愁。世事应无定，吾生自百忧。葛巾亦无恙，空负酒人游。
搆亭种竹
作者：苏升
朝代：明

小亭经始日，种竹已森森。数武藏幽赏，孤尊与啸吟。萧疏摇月影，苍翠覆檐阴。偶坐听微籁，何如宓子琴。
既度梅关
作者：苏升
朝代：明

北风吹雪满前山，路入新桥第一湾。物色渐于乡土异，酒杯长傍岭云閒。献书漫抱当年虑，抚景空嗟世俗顽。回首梅关天共远，相逢愁见佩刀环。
晚泊丰城
作者：苏升
朝代：明

维舟口岸见荆扉，落日山高返照稀。孤鹤穿云尚欲往，双鸦扑岸故争归。夜炊无地非烟火，晚浴何人出石矶。闻说至今龙剑在，斗间犹自带光辉。
曹母贞节诗
作者：苏升
朝代：明

凛凛青松节，泠泠古桂枝。许身原不二，誓志转无私。忆昔于归日，双鸾舞玉墀。君膺墨绶贵，余亦佐朱丝。弦歌推卓绩，兼之扬壶仪。一朝凫舄化，拥镜独衔悲。捐躯亦何难，所恤在孤儿。顾影但私吊，泪尽血交垂。断机追往躅，慈训即为师。仙雏翼果奋，采羽光陆离。既淩秋汉起，复向春云披。上苑看花壮，观者羡盈岐。世德天所厚，矧兹幽节奇。里巷歌声播，天朝宠诏施。丹心堪自照，白首事含饴。异时辉史册，可以励须眉。
杨子江
作者：苏升
朝代：明

杨子江头计日归，春风偏与布帆违。黑鱼白鱼迎浪拜，山鸟水鸟向人飞。日落群渔依港口，江清微月映船扉。夜来沽酒却无事，急抵前村问典衣。
杪秋萧雁宕丈招饮学中即席赋
作者：苏升
朝代：明

西风吹遍百花摧，留得芙蓉独的开。更有主人能醉客，不教箫鼓座边催。尊酒临风万木彤，夜深明月上高桥。旁人错认谈经好，听罢歌声未肯饶。
杪秋萧雁宕丈招饮学中即席赋·其一
作者：苏升
朝代：明

西风吹遍百花摧，留得芙蓉独的开。更有主人能醉客，不教箫鼓座边催。
杪秋萧雁宕丈招饮学中即席赋·其二
作者：苏升
朝代：明

尊酒临风万木彤，夜深明月上高桥。旁人错认谈经好，听罢歌声未肯饶。
汶阳遇雨
作者：苏升
朝代：明

溟濛烟雨湿征轺，滑上汶阳白板桥。晚傍酒家寻旧宿，主人强半尚萧条。
漂母祠
作者：苏升
朝代：明

男儿今古几埃尘，漂母祠堂尽日新。肯信王孙容易识，只缘一饭是知人。
濠梁元旦
作者：苏升
朝代：明

客路俄惊岁序新，天涯兄弟一相亲。樽前柏叶仍乡土，盘里椒花见主人。晓日渐开山径色，寒云低护柳条春。驱车遄往缘何事，却向濠梁笑此身。
独鹤
作者：苏升
朝代：明

独鹤黄昏湿，沙边步每迟。向风浑欲舞，濯雨转多姿。得食当前水，高栖任一枝。忘机吾亦伴，不必漫相疑。
玉岭晓起
作者：苏升
朝代：明

间窗偏见日，客梦乍惊时。野鸟啼何早，晴云去每迟。弱花环短砌，修竹犯疏篱。最忆陶元亮，羲皇任汝为。晓起即驱车，稽头尚未梳。路歧任南北，起伏一踌躇。吠犬惟窥户，耕牛始出闾。不知何处叟，独立已挥锄。
玉岭晓起·其一
作者：苏升
朝代：明

间窗偏见日，客梦乍惊时。野鸟啼何早，晴云去每迟。弱花环短砌，修竹犯疏篱。最忆陶元亮，羲皇任汝为。
玉岭晓起·其二
作者：苏升
朝代：明

晓起即驱车，稽头尚未梳。路歧任南北，起伏一踌躇。吠犬惟窥户，耕牛始出闾。不知何处叟，独立已挥锄。
玉岭驻车
作者：苏升
朝代：明

青山环古木，车驻有浓阴。一径野花落，孤村溪水深。鸟啼俱妙曲，尖吠亦清音。未得长优暇，披襟尽日吟。剩有春前色，看花不记名。鸟啼流水和，车驻白云迎。山曲藏樵语，林疏见野平。何当恣幽赏，閒望有馀情。
玉岭驻车·其一
作者：苏升
朝代：明

青山环古木，车驻有浓阴。一径野花落，孤村溪水深。鸟啼俱妙曲，尖吠亦清音。未得长优暇，披襟尽日吟。
玉岭驻车·其二
作者：苏升
朝代：明

剩有春前色，看花不记名。鸟啼流水和，车驻白云迎。山曲藏樵语，林疏见野平。何当恣幽赏，閒望有馀情。
玉隆宗侯惠手刻印章诗以报之
作者：苏升
朝代：明

西山爽气净嚣氛，中有高人玩白云。谢却浮情耽染翰，投来何物不超群。芙蓉照水供毫色，雁字排空入篆文。咫尺秋风丛桂在，但从诗句觅慇勤。
王母贞节诗
作者：苏升
朝代：明

结帨事君子，白首以为盟。所天一以逝，哽咽但吞声。绿发付并剪，单鸾掩镜明。九死亦已矣，爱惜怀中婴。抚儿甫就读，寒机轧轧鸣。一朝苞羽举，烨烨照云京。母心既不负，子志亦云成。圣世扬风化，高门棹楔旌。千载垂杰范，陶孟且齐名。
生日夜酌
作者：苏升
朝代：明

堪笑百年徒一瞬，他乡今夕又生辰。却怜底事真无定，但得尊醪何厌频。望入白云惟见月，梦馀青草不知春。殊惭多病为官苦，空有腰肢折与人。
用韵送石玉完老师
作者：苏升
朝代：明

文章谁独步，夫子最雄豪。人自西山秀，名悬北斗高。班联惭玉笋，剸割岂牛刀。信宿清风远，旴江一望劳。
白下江风
作者：苏升
朝代：明

风起布帆开，清朝破浪回。舟飞疾似马，江涌怒于雷。双塔辞人去，群山揖客来。不愁归路远，吟望意悠哉。
看水灾
作者：苏升
朝代：明

当时尧水入天成，闻说于今尚怆情。讵谓九年犹未厌，顿令千命问馀生。西山日落云犹黑，南浦风轻波复惊。取是长河流不尽，翻疑吾泪益沧溟。
秋夜客散偕南昌令杨介孺登楼风急望江
作者：苏升
朝代：明

秋到豫章城，登楼入夜清。未能分树色，空自有江声。客散尊仍绿，山横月半明。风波看满目，行者莫须行。
秋夜署中与兄汝载话别诗以赠之步其留别诗韵
作者：苏升
朝代：明

萧萧爽气入初秋，又见新萤到处流。万事世间俱失马，一身尘外即虚舟。惠连入梦馀青草，高适成诗已白头。此别各天劳记忆，浦云樵月自深愁。
秋日风雨酌兄季文偶成
作者：苏升
朝代：明

秋风何太急，吹落半庭槐。野草自添绿，芙蓉未肯开。弟兄一日酒，勋业百年灰。此意谁人解，相酬到几回。
秋日饮夷庚宗侯园
作者：苏升
朝代：明

半亩为园大隐同，森森双柏静含风。投閒笑我非山简，爱客看君似孔融。野菊寄瓶窥席上，鲜鱼入馔出湖东。相留更欲迟明月，行酒赋诗秋思雄。
秋日龙沙与万元白年兄小酌得秋字
作者：苏升
朝代：明

龙沙日日枕江流，古寺高天一素秋。未有芙蓉解芳节，独馀葭菼入新愁。西风欲尽当门柳，章水徒撑渡马舟。杯酒看君忧世事，辽阳金鼓几时休。
积雨
作者：苏升
朝代：明

积雨溟溟何日歇，对酒看春心自伤。好花试蕊寒仍落，弱柳垂条湿不妨。四水入江翻浪白，断云开气出山光。此时最苦惟蜂蝶，燕子衔泥因底忙。
章江忆故园四首
作者：苏升
朝代：明

五月江深似海潮，临流一望暑全销。不知小筑当门水，此日何人过板桥。亦有渔人出钓矶，江鱼得似海鱼肥。无端忽作张郎想，不到秋风也忆归。潮入孤村灌小池，新泉正好濯缨时。隔溪应有人来往，五月年年折荔枝。十亩荒芜一径斜，清流日日绕人家。堪怜昨夜罗浮梦，开尽池塘萏菼花。
章江忆故园四首·其一
作者：苏升
朝代：明

五月江深似海潮，临流一望暑全销。不知小筑当门水，此日何人过板桥。
章江忆故园四首·其三
作者：苏升
朝代：明

潮入孤村灌小池，新泉正好濯缨时。隔溪应有人来往，五月年年折荔枝。
章江忆故园四首·其二
作者：苏升
朝代：明

亦有渔人出钓矶，江鱼得似海鱼肥。无端忽作张郎想，不到秋风也忆归。
章江忆故园四首·其四
作者：苏升
朝代：明

十亩荒芜一径斜，清流日日绕人家。堪怜昨夜罗浮梦，开尽池塘萏菼花。
答天池王孙步韵
作者：苏升
朝代：明

一代洪流衍玉河，如君标格更嵯峨。山中芳草幽情远，阁上炊藜古帙多。章浦月明悬客梦，弋阳秋色照松萝。投来佳句偏相忆，喜向天风几咏歌。蹇步宁誇百里才，一官疲剧笑昌台。深惭政拙叨缨弁，敢谓恩覃遍草莱。汉代名贤思卓鲁，梁园胜友具邹枚。迢遥景物愁相隔，何日分题问酒杯。
答天池王孙步韵·其一
作者：苏升
朝代：明

一代洪流衍玉河，如君标格更嵯峨。山中芳草幽情远，阁上炊藜古帙多。章浦月明悬客梦，弋阳秋色照松萝。投来佳句偏相忆，喜向天风几咏歌。
答天池王孙步韵·其二
作者：苏升
朝代：明

蹇步宁誇百里才，一官疲剧笑昌台。深惭政拙叨缨弁，敢谓恩覃遍草莱。汉代名贤思卓鲁，梁园胜友具邹枚。迢遥景物愁相隔，何日分题问酒杯。
署中竹园偶成
作者：苏升
朝代：明

种竹未成阴，萧疏协素心。篱边初著笋，叶处已鸣禽。月入风翻影，春过暑不侵。閒来听夜籁，恍惚若闻琴。忽忽春云暮，寥寥人事过。青尊喜相见，白发竟如何。诗以忙中废，愁从懒处多。未能赋归去，种秫亦蹉跎。閒立望龙沙，春风几万家。晴云团野色，白日入山斜。见地即栽竹，无心学种花。孤亭时一立，几点夕阳鸦。
署中竹园偶成·其一
作者：苏升
朝代：明

种竹未成阴，萧疏协素心。篱边初著笋，叶处已鸣禽。月入风翻影，春过暑不侵。閒来听夜籁，恍惚若闻琴。
署中竹园偶成·其三
作者：苏升
朝代：明

閒立望龙沙，春风几万家。晴云团野色，白日入山斜。见地即栽竹，无心学种花。孤亭时一立，几点夕阳鸦。
署中竹园偶成·其二
作者：苏升
朝代：明

忽忽春云暮，寥寥人事过。青尊喜相见，白发竟如何。诗以忙中废，愁从懒处多。未能赋归去，种秫亦蹉跎。
舟中雪夜同蒋伯瑞梁仲玉赋
作者：苏升
朝代：明

飞雪瀰江浦，寒舟荡欲前。山明疑有月，岸白总为天。望市惟沽酒，逢村可泊船。风波原不恶，李郭自如仙。舟行迷雪色，日暮傍江湄。闹肆明灯急，归渔卷钓迟。驱寒全仗酒，对坐不能棋。起望船头白，飘飘花落时。
舟中雪夜同蒋伯瑞梁仲玉赋·其一
作者：苏升
朝代：明

飞雪瀰江浦，寒舟荡欲前。山明疑有月，岸白总为天。望市惟沽酒，逢村可泊船。风波原不恶，李郭自如仙。
舟中雪夜同蒋伯瑞梁仲玉赋·其二
作者：苏升
朝代：明

舟行迷雪色，日暮傍江湄。闹肆明灯急，归渔卷钓迟。驱寒全仗酒，对坐不能棋。起望船头白，飘飘花落时。
舟泊庐陵玩月同兄汝载弟孺白分赋
作者：苏升
朝代：明

既出群滩险，欣逢夜月清。波澄惟有白，山色自分明。疏柳风微拂，归乌夜不惊。转怜骨肉近，无阴异乡情。暑气销清夜，逢村即泊舟。孤云归岭散，新月入江流。酒以亲知合，诗因官事休。自今惟种秫，何日始重游。
舟泊庐陵玩月同兄汝载弟孺白分赋·其一
作者：苏升
朝代：明

既出群滩险，欣逢夜月清。波澄惟有白，山色自分明。疏柳风微拂，归乌夜不惊。转怜骨肉近，无阴异乡情。
舟泊庐陵玩月同兄汝载弟孺白分赋·其二
作者：苏升
朝代：明

暑气销清夜，逢村即泊舟。孤云归岭散，新月入江流。酒以亲知合，诗因官事休。自今惟种秫，何日始重游。
茅亭新成口占
作者：苏升
朝代：明

半亩馀蔬圃，因之搆小亭。晚吟风细细，休坐思泠泠。移植花仍好，新栽竹更青。谁知官署内，景色似林坰。
蒋伯瑞梁仲玉皆余十年前知交也碧水圭峰相去百里一别数载乃得把臂长安缘亦悭矣时伯瑞兄假携仲玉先还余以选事稍阻不意行次姑苏复得联舟而济会又何奇也绸缪几月剖袂珠江销魂如何聊赋二绝
作者：苏升
朝代：明

十年慷慨见情真，燕市歌残谊转新。可爱异乡行乐好，归来翻作隔江人。归舟曾共泊姑苏，吊古登台酒百壶。珠海月明君载去，圭峰吟望一愁无。
蒋伯瑞梁仲玉皆余十年前知交也碧水圭峰相去百里一别数载乃得把臂长安缘亦悭矣时伯瑞兄假携仲玉先还余以选事稍阻不意行次姑苏复得联舟而济会又何奇也绸缪几月剖袂珠江销魂如何聊赋二绝·其一
作者：苏升
朝代：明

十年慷慨见情真，燕市歌残谊转新。可爱异乡行乐好，归来翻作隔江人。
蒋伯瑞梁仲玉皆余十年前知交也碧水圭峰相去百里一别数载乃得把臂长安缘亦悭矣时伯瑞兄假携仲玉先还余以选事稍阻不意行次姑苏复得联舟而济会又何奇也绸缪几月剖袂珠江销魂如何聊赋二绝·其二
作者：苏升
朝代：明

归舟曾共泊姑苏，吊古登台酒百壶。珠海月明君载去，圭峰吟望一愁无。
西城夜望
作者：苏升
朝代：明

清流一带抱江城，望入西山尽月明。隐隐人家藏树里，轻轻渔舸傍沙横。径中不睹陶潜迹，榻下空留孺子名。怀古伤今徒白首，夜深无限故乡情。
西施泛五湖图
作者：苏升
朝代：明

扁舟泛泛欲何之，一似鸳鸯逗浦迟。为问五湖烟月色，得如台上宴王时。
西昌九日
作者：苏升
朝代：明

重阳无地不登台，万里西风送雁来。荷叶尚馀南国色，菊花不似故园开。苏卿履谢人何处，徐稚亭孤榻已灰。千载凭高徒记忆，好将生事问金罍。
西昌觐行送季文兄南归
作者：苏升
朝代：明

迢迢直上北风高，千里南归路亦劳。此日歧途恋骨肉，一时车马驻江皋。逼关鼙鼓空惊胆，披甲将军未试刀。肯谓书生堪报国，寻常出处只挥毫。
西昌送子曼兄归应举
作者：苏升
朝代：明

世上相亲只弟兄，异乡长傍见真情。还家却恨三千里，奋翼犹看九万程。青鬓不愁知遇短，白眉宁得与齐名。堪怜仲智徒攻火，清梦池塘草自生。
赞宇陈生在金陵为贾矣而手不释卷其志足嘉也诗以赠之
作者：苏升
朝代：明

陶上居何蚤，芳名与愿违。象筹时入市，卷帙向斜扉。万里虚言远，三年但不飞。龙山读书处，何日始来归。
赠玉隆宗侯游鹅湖诸胜及访翁明府
作者：苏升
朝代：明

轻风寒浦觉泠然，客子飘飘向洞天。到处名山堪眺咏，但逢香刹可参禅。王乔清署通仙籍，陆羽遗林访茗泉。自是探奇情不浅，定携宝箓落云烟。
赠董文仲山人
作者：苏升
朝代：明

风仪皎皎曳霞衣，此日湖天见少薇。何事鹿门深敛迹，却从鸥渚共忘机。剡藤绚烂才双美，烟水沧茫兴倍飞。一榻久悬知有待，千秋徐稚好同归。
赠金陵蒋绍先
作者：苏升
朝代：明

金陵曾借蒋为名，家世风流旧有声。百尺凤台霞尚泛，一泓牛渚月初明。谈诗颐解推匡鼎，揽佩香生惹杜蘅。邂逅过从人似玉，秦淮花树倍含情。
赠雷元亮先生
作者：苏升
朝代：明

朅来间数白头翁，有尔清标回不同。此日说诗能化俗，百年看剑自家风。春光好处心俱壮，月旦从人耳似聋。尘世一官任年少，酒杯常混野人中。
送禹庭朱公归义乌 其一 一歌曰
作者：苏升
朝代：明

洪水决成河，平畴变沮洳。毋以我公归，公归我无所。
送禹庭朱公归义乌 其三 三歌曰
作者：苏升
朝代：明

陆有车兮水有舟，公之归兮不可以少留。日杲杲兮风飕飕，公之归兮不可以少留。
送禹庭朱公归义乌 其二 再歌曰
作者：苏升
朝代：明

朝出把锄犁，水淹禾尽没。毋以我公归，公归我无食。
送禹庭朱公归义乌·一歌曰
作者：苏升
朝代：明

洪水决成河，平畴变沮洳。毋以我公归，公归我无所。朝出把锄犁，水淹禾尽没。毋以我公归，公归我无食。陆有车兮水有舟，公之归兮不可以少留。日杲杲兮风飕飕，公之归兮不可以少留。
送诸兄弟返梅关
作者：苏升
朝代：明

受书三十年，日日傍慈亲。仗剑一出门，万里奔风尘。回首望梅关，惆怅不堪论。远送多兄弟，长途车马频。眷眷不复得，分手在兹辰。自今回别离，所见惟他人。朔风何萧萧，雨雪何纷纷。尔我自南北，相闻空羽鳞。临歧各赠言，荣名与守身。
重阳后三日饮希举宗侯宅
作者：苏升
朝代：明

秋光一望满江城，偏见朱门月独明。径里菊英凝露湿，庭前桂影入帘清。锦屏香篆和风散，歌吹楼头彻夜鸣。兴比龙山还剧甚，更饶佳句令人惊。
重阳后三日饮彦成宗侯宅
作者：苏升
朝代：明

九日登台兴未阑，侯门犹得更追欢。秋涵桂树香风远，月入梁园夜色寒。白雁先霜何处度，黄花一径借相看。酣来作赋多公等，授简低头愧子安。
野人献鲙
作者：苏升
朝代：明

不见鲜鳞久，山行更奈何。未能临大海，何意望长波。漫忆鲈鱼美，虚言鲤鲙多。权将野人意，弹铗且停歌。
长安夏夜
作者：苏升
朝代：明

帝城亦炎热，起坐向青霄。乍见檐前月，时闻楼上箫。呼童窥绿醑，启户出中宵。待得南风入，微微动柳条。
长安得谢伯子书却寄
作者：苏升
朝代：明

十年乔木慰同声，此日翻憎世上名。我自风尘怜独往，君今块垒几时平。两人已许俱生死，四海从交说弟兄。惟讶竹林当日事，山涛无计挽嵇生。
长至前七日饮霞峰宗侯宅
作者：苏升
朝代：明

西园开宴近芳辰，卜夜寒樽意倍亲。千载宗英推李白，一时豪侠重陈遵。飞来郢雪谁堪拟，未动莩灰律已新。自笑令堂难浣俗，咏君佳句可怡神。
题同年李仲达孝思亭册
作者：苏升
朝代：明

风木志馀思，犹龙节行奇。仰桥空致敬，树背每怀慈。戏舞留残彩，嬉啼忆小儿。天高何以报，长诵蓼莪诗。业已箕裘扩，恩今雨露蕃。哺乌曾寄嘅，容驷有高门。岁月亭虽古，杯棬泽尚存。庭阶芳气满，料得慰兰孙。
题同年李仲达孝思亭册·其一
作者：苏升
朝代：明

风木志馀思，犹龙节行奇。仰桥空致敬，树背每怀慈。戏舞留残彩，嬉啼忆小儿。天高何以报，长诵蓼莪诗。
题同年李仲达孝思亭册·其二
作者：苏升
朝代：明

业已箕裘扩，恩今雨露蕃。哺乌曾寄嘅，容驷有高门。岁月亭虽古，杯棬泽尚存。庭阶芳气满，料得慰兰孙。
题张太学澹庵
作者：苏升
朝代：明

清标不肯逐浓华，开舍萧然仲蔚家。满架遗编馀岁月，虚亭袭目尽烟霞。耽幽独听林间鸟，乘兴谁看砌上花。澹泊多君能济美，平泉何事作豪奢。
题翟吉野善应篇
作者：苏升
朝代：明

物数俱有尽，大造总好生。同托天地间，苦乐自关情。枯骸枕原野，触目胡不惊。杳杳逐游魂，微微动转燐。愁云翳白日，暮雨哭荒蓁。幸得遇贤良，感念无不真。一发慈悲心，封土尽成坟。揶揄已称异，盎缶如有神。古□无主骨，灵台称积仁。能雪孝妇冤，沛泽飞苍旻。精诚通金石，至信感羽鳞。君看隋侯珠，绝代得灵珍。载读魏子书，治命立奇勋。不与报应期，冥报自嶙峋。
龙沙寺酌汪鲁望孝廉寺中独多莲柳
作者：苏升
朝代：明

中原佳胜几龙沙，有客谈诗玩物华。漫忆白莲当日社，却怜新柳在僧家。晚风细细归前席，烟雨濛濛湿暮鸦。得意看君须尽饮，百年杯酒是生涯。
龙沙秋夜酌曹伯缨吴飞子
作者：苏升
朝代：明

龙沙一曲枕江流，白月凉风古寺幽。自有芙蓉能蘸水，却怜荷叶不禁秋。树边野鸟啼僧舍，江上渔灯映客舟。但得相逢须强饮，百年歧路总悠悠。
癸未杪冬有感
作者：苏台明
朝代：明

飘飘雪色满前山，高卧袁安自爱閒。谷底风生闻虎啸，林间日落见鸦还。忧时直起频挥剑，避俗仍教静闭关。寒惨应随残腊去，拟将春好解愁颜。
登彭峒绝顶
作者：苏台明
朝代：明

绝顶登临日渐曛，僧归林外触烟氛。千峰低揖如迎客，一寺高标半宿云。海障晴霞光濯锦，树来倦鸟影成群。山灵许我尘喧避，不断泉声饱听闻。
张太傅墓
作者：苏复生
朝代：明

太傅忠魂何处寻，平章海曲昼常阴。春深孤冢荆榛合，雨积残碑薜荔侵。文陆死生俱饮恨，臼婴先后实同心。独怜岁月倾祠庙，回首踟躇泪满襟。
山房睡起
作者：苏大
朝代：明

砌草茸茸石径斜，竹篱茅舍带江沙。昼长睡起多情思，看遍林阴商陆花。
感讽
作者：苏大
朝代：明
体裁：古风

兵刃何最贵，七首同干将。所铸皆匪凡，用有祥不祥。荆柯信国士，未抵专诸勇。阖庐因成功，燕国几亡种。所托若匪雄，不如投闲余。免令将军头，不及筵中鱼。
感讽
作者：苏大
朝代：明

兵刃何最贵？七首同干将。所铸皆匪凡，用有祥不祥。荆柯信国士，未抵专诸勇。阖庐因成功，燕国几亡种。所托若匪雄，不如投闲余。免令将军头，不及筵中鱼。
江楼晚眺怀朱孝常
作者：苏大
朝代：明
体裁：五言律诗

殊乡叹行役，登览更凄其。落日家千里，故人天一涯。渚烟渔父艇，江树水神祠。远道交游少，凭谁慰所思。
长桥
作者：苏大年
朝代：明
体裁：七言绝句

绿阴高树映清潭，一舸夷犹酒半酣。最爱西城城下路，长桥烟雨似江南。
雷塘二首·其一
作者：苏大年
朝代：明
体裁：古风

吴公台下雷塘路，锦缆牙樯行乐处。当年玉树后庭花，梦里相逢惜春暮。君不见东家北舍人未归，落花满地蝴蝶飞。
雷塘二首·其二
作者：苏大年
朝代：明
体裁：七言绝句

雷塘春雨绿波浓，古冢寒烟蔓草空。斜日欲沉山色近，行人无处问隋宫。
怀仙志
作者：苏子桢
朝代：明

歌舞楼前香缥缈，珍珠帘内影玲珑。海棠春睡迷蝴蝶，长在华清一梦中。
送提督武学金冲庵主政考绩
作者：苏季达
朝代：明

谈经较艺数登坛，天与全才间世贤。老我亦闻青幕诀，少年多荷素书传。芰荷香远迎文旆，杨柳阴浓递玉鞭。奏绩迥怜当胜日，悬知晋接御阶前。
别雷文学
作者：苏学程
朝代：明

不堪萧瑟气悲哉，风笛离亭罢酒杯。心折此时杨柳曲，棹经何处水云隈。相思为报衔鱼鸟，别后愁扳破腊梅。胶漆袛应投末契，天涯白发老相催。
安期岩
作者：苏学程
朝代：明

花落猿啼削壁间，升真元迹渺难扳。白云封后无鸡犬，流水声中有佩环。草树不知蝉蜕去，烟霞长伴鹤胎间。飘飘玉舄知何处，且掇菖蒲学驻颜。
小金山禅寺
作者：苏学程
朝代：明

上方钟磬倚秋空，平楚苍苍落照红。波漾楼台翻罨尽，烟销江树晓青葱。渔歌浅濑孤篷晚，僧渡慈航一笛风。淡月微云窥色相，昙花时现法轮中。
珠江感秋
作者：苏学程
朝代：明

牂牁东汇水连空，惨淡黄云唳晚鸿。泽国疏烟寒倚棹，城陴哀角暮随风。千家砧杵秋先断，数点渔灯乱后红。摇落江湖成底事，几堪萧瑟月明中。
登白云山绝顶望罗浮
作者：苏学程
朝代：明

万叠嶙峋紫翠重，长松寂历似秦封。采芳谁与寻三秀，访古空闻化九龙。云径寺荒犹驻鹤，春山花发引携筇。飘然欲御罡风去，四百峰头好寄踪。
筠城旭日·新兴
作者：苏宇元
朝代：明

半壁祥开刺史天，翠篁高拂曙光妍。晓晖叱驭趋丹阙，瑞霭浮轮捧御筵。修干参霄雄百雉，疏阴流影照新阡。明时自是天中丽，嵩祝金瓯巩万年。
和马浩澜游西湖诗
作者：苏小小
朝代：明

此地曾经歌舞来，风流回首即尘埃。王孙芳草为谁绿，寒食梨花无主开。郎去排云叫阊阖，妾今行雨在阳台。衷情诉与辽东鹤，松柏西陵正可哀。
赠王赤玄
作者：苏尚劝
朝代：明

荏苒青丝倏已皤，久拚踪迹寄烟萝。临流剩有观鱼乐，对酒能无击缶歌。花发篁园推健笔，月明池馆舞轻罗。槐阴深处荷香细，一曲薰弦兴转多。
送徐海石侍御还京
作者：苏尚劝
朝代：明

起草明光日月悬，翩翩金马又长安。一天甘雨春同煦，载道清冰夏亦寒。万斛才华观补衮，百年交谊庆弹冠。凤池此日夔龙集，麟阁勋名取次看。
中秋宴城南俞氏馆赏月
作者：苏平
朝代：明
体裁：七言律诗

玉宇澄鲜一镜流，此身何必广寒游。光摇河汉中天夜，影落关山万里秋。人醉霓裳云外曲，杯传金谷海边楼。诗成高卧吟坛上，不觉凉生白苧裘。
亲兰
作者：苏平
朝代：明
体裁：古风

盈盈九畹姿，托根在沅湘。朱华吐幽艳，煜煜含朝阳。湛露濯其英，光风扬芬芳。萧艾非所伍，莸菅讵为行。媛㜻不自媚，无乃国之香。泠泠尼父琴，操之为悲伤。德馨固所重，采以纫荷裳。允哉亲兰心，佩之期无忘。愿言慎初服，令闻日以彰。
仙子送刘阮出天台
作者：苏平
朝代：明
体裁：七言律诗

迢迢烟景接三台，此别刘郎更不来。夜色独怜明月在，春风惟见碧桃开。山中流水随人去，洞口閒云伴鹤回。仙境尘寰元自隔，空留遗迹印青苔。
关山月
作者：苏平
朝代：明
体裁：五言律诗

万里看圆缺，中天一气浮。光摇纱障夕，影落玉关秋。少妇闺中见，征人笛里愁。嫦娥知别苦，偏照海西头。
刘生
作者：苏平
朝代：明
体裁：五言律诗

结客皆豪毅，英风闻四方。锦衣苍玉佩，白马紫丝缰。排难死知已，横行出边疆。君恩殊未报，龙剑夜生光。
刘阮入天台遇仙子
作者：苏平
朝代：明
体裁：七言律诗

洞门烟景晓苍苍，谁道神仙是渺茫。银瓮流霞频醉客，玉笙吹月慢调簧。仙游玄圃春偏好，身入壶天日正长。只恐尘凡劳梦想，此中无计更留郎。
刘阮重到天台不复见诸仙
作者：苏平
朝代：明
体裁：七言律诗

天台何处觅玄真，今日重来迹已尘。绝壑寒林惟有月，空山流水四无邻。不逢仙犬云间宅，谩说桃花洞里春。惆怅此生那复见，烟霞回首更愁人。
别鹄操
作者：苏平
朝代：明
体裁：古风

彼黄者鹄，雌雄其侣。既宛其颈，复戢其羽。汝不畜雏，义当去汝。雌飞动哀鸣，雄感别离苦。不愿乌生八九子，但愿同巢共生死。
和总戎尚志陈公韵
作者：苏平
朝代：明
体裁：七言律诗

将军韬略擅才雄，赫赫声名振海东。沙浦晴烟秋减灶，天山明月夜张弓。星摇佩剑龙光冷，日射征袍兽锦红。令肃辕门边警息，几回谈笑坐春风。
和沈愚阊门柳枝词三首
作者：苏平
朝代：明

此地吴王旧市朝，空遗衰柳日萧萧。行人不用频回首，炀帝宫前更寂寥。袅袅烟丝拂画桥，纷纷春日上长条。馆娃宫女能相妒，莫向东风学舞腰。拂水摇烟积翠深，阖闾城外昼阴阴。花飞便作浮萍草，恰似侬家荡子心。
和沈愚阊门柳枝词三首·其三
作者：苏平
朝代：明

拂水摇烟积翠深，阖闾城外昼阴阴。花飞便作浮萍草，恰似侬家荡子心。
和沈愚阊门柳枝词（三首）
作者：苏平
朝代：明

此地吴王旧市朝，空遗衰柳日萧萧。行人不用频回首，炀帝宫前更寂寥。
和沈愚阊门柳枝词（三首）
作者：苏平
朝代：明

袅袅烟丝拂画桥，纷纷春日上长条。馆娃宫女能相妒，莫向东风学舞腰。
和玉山倥侗生紫凤曲
作者：苏平
朝代：明

银蟾帖天流素光，玉峰仙人吹紫凰。紫凰离群发孤啸，思入寒云悲怨长。余音嘶风崖石裂，梅花飞春堕香雪。冯夷宫中龙夜愁，鲛人学语声幽修。江波淡淡寒不流，七十二峰凝暮秋。急管繁弦不须数，转羽移商调尤古。空山野人踏哮虎，隔竹江妃泣秋雨。有时无声似有声，欲与彩凤相和鸣。秦王女儿去不返，碧海三山梦魂断。
和金粟公子韵
作者：苏平
朝代：明
体裁：七言律诗

迢迢香径入中林，曾记春风此盍簪。绝壑疏松云度影，小山丛桂月生阴。花边啼鸟惊诗梦，石上寒泉净客心。别后定知尘事少，只应猿鹤伴鸣琴。
四皓围棋图
作者：苏平
朝代：明
体裁：七言律诗

共将声迹遁岩阿，静里看棋趣自多。几着消磨秦日月，一枰匡复汉山河。溪边夜雨生芳草，谷口春风袅薜萝。忆自寓形巴橘里，商于谁和采芝歌。
塞上曲
作者：苏平
朝代：明

战马闻笳鼓，横行出塞门。阵云凝陇黑，杀气入边昏。决策平胡虏，捐生报国恩。犹惭汉公主，万里嫁乌孙。
奉寄金粟公子
作者：苏平
朝代：明
体裁：古风

回首云霄忆旧游，凤凰台畔楚江头。西园久负花时席，东郭虚劳雪夜舟。梦里青山人更远，镜中华发岁空流。
奉寄黄少保宗豫
作者：苏平
朝代：明
体裁：七言律诗

不学留侯慕赤松，急流能退几人同。四朝辅弼推元老，一代勋名列上公。绿野放歌明月里，青山高卧白云中。心悬北斗遥瞻仰，谁似文章继国风。
寄刘源博蒋主忠金公瓒并怀玉山知己
作者：苏平
朝代：明
体裁：七言律诗

门径无尘客到稀，白云流水淡忘机。地经积雨残花尽，鸟度空山夕照微。贾谊有才犹未达，马卿多病独思归。玉峰知己分携久，谁共林泉赋采薇。
寄故园诸弟
作者：苏平
朝代：明
体裁：七言律诗

京国从亲岁月深，遥怜诸弟隔家林。思莼久负秋风兴，梦草空惊夜雨心。乡信楚江逢断雁，客愁梁苑度疏砧。何应得似彭城会，尊酒相看共醉吟。
寄沈倥侗
作者：苏平
朝代：明
体裁：七言律诗

林泉诗酒共忘机，此别翻怜会面稀。明月海天将梦远，青云轩冕与心违。江城暮雨砧声断，泽国秋风雁影微。独立沧洲谁是伴，白鸥烟水思依依。
寄逯颐正主事
作者：苏平
朝代：明
体裁：古风

猗猗蕙兰花，宛在水中央。朝露沐华泽，春阳汎崇光。煜煜合素姿，盈盈婉清扬。耻为桃李颜，混彼萧艾行。川泽寂无人，翛然蔼馀芳。采之欲谁遗，同心恨河梁。引领空踟蹰，日暮幽思长。
寄金粟公子
作者：苏平
朝代：明
体裁：七言律诗

逍遥林下淡忘机，芳草寒塘独掩扉。明月心期天外迥，流年华发镜中稀。白鸥沧海閒情远，黄叶青山旧业微。回首习家池上路，重来清兴未应违。
寄金粟王公子
作者：苏平
朝代：明
体裁：古风

中夜百忧集，揽衣起徬徨。明月扬素辉，列宿互低昂。耿耿河汉流，肃肃鸿雁翔。念我同心人，渺渺天一方。昔为双游鱼，今为孤飞凰。援琴不成曲，展转忧思长。岂无蕙兰花，为君掇其芳。道远莫致之，中怀徒自伤。
寄钱允言
作者：苏平
朝代：明
体裁：七言律诗

扁舟忆昔过吴门，最喜君家古道存。夜月独悬徐孺榻，春风曾造辟彊园。竹深啼鸟惊诗梦，石上寒流醒醉魂。回首海山云树远，百年心事共谁论。
将进酒
作者：苏平
朝代：明
体裁：古风

君不见刘伯伦，一饮一石陶天真。又不见阮步兵，沈酣累月不暂醒。百年三万六千日，世上几人能满百。昨日对明镜，鬓发忽已白。安得鲁阳戈，为我回羲和。来日已少去日多，坐令豪杰成蹉跎。我欲服食金光草，神仙有无何足道。我欲挟策朝帝关，九重崔嵬不可攀。不如筑糟为台玉为斗，与君共乐无何有。万古虚传身后名，一尊共尽生前酒。
彭蠡舟中
作者：苏平
朝代：明
体裁：七言律诗

江上西风逐去航，驿程南下水茫茫。思亲客路看云影，别弟天涯见雁行。树带断烟迷楚泽，潮随明月到浔阳。谁知万里孤吟客，独对青灯忆故乡。
拟和太常韦主簿五郎寓目
作者：苏平
朝代：明
体裁：七言律诗

谩说秦关百二重，夕阳回首露台空。参差碧树迷行殿，重叠青山绕故宫。小苑啼莺留醉客，边城游骑猎元戎。当时献纳甘泉里，更有何人赋最工。
拟宋之问应梁王教宴龙泓
作者：苏平
朝代：明
体裁：五言律诗

台榭俯灵源，风光似禁垣。吹笙下缑岭，飞盖入西园。鸟逐歌声断，花随舞袖翻。惭非枚乘匹，环佩侍金门。
拟宿淮浦寄司空曙
作者：苏平
朝代：明
体裁：七言律诗

偶来淮海寄行踪，况复怀人叹转蓬。千里云山长在别，十年书剑不相逢。孤舟凉雨随风入，极浦寒潮向夕通。惆怅楚天清夜月，不知尊酒几时同。
拟杜甫春夜宿左省
作者：苏平
朝代：明
体裁：五言律诗

掖垣分夜直，何必羡瀛洲。象纬低龙阙，河山绕凤楼。禁钟随漏尽，宫月向人流。献纳明光里，能忘贾谊忧。
拟登余于城
作者：苏平
朝代：明
体裁：七言律诗

楚乡南上独盘桓，风景萧萧落叶乾。百战山河空寂寞，几家耆旧半凋残。背人孤鸟苍烟暝，临水荒城白日寒。回首弋阳溪畔路，令人怀古思漫漫。
拟积雨辋川庄
作者：苏平
朝代：明
体裁：七言律诗

经旬烟雨暗东菑，荷蓧空林路欲迷。田畯乘春催布谷，山妻当午饷蒸梨。桃花水满鸬鹚下，桑柘阴深戴胜啼。习静山中人迹少，门前芳草绿应齐。
拟苏台至望亭驿人家尽空怅然有作寄从弟
作者：苏平
朝代：明
体裁：七言律诗

乱离征骑独南还，零落羁魂益惨然。草色渐看侵驿路，客愁无复见人烟。江村古木迷苍霭，野水平芜际碧天。咫尺故园归未得，鼓鼙声里度新年。
旅次清明
作者：苏平
朝代：明

万家烟树散啼鸦，上国清明好物华。沧海几回惊节序，东风随处见莺花。山回凤阙云边出，柳带龙旗雨外斜。欲醉芳尊消客况，鹃声落日在天涯。
晚出南浦
作者：苏平
朝代：明
体裁：七言律诗

独倚篷窗望转迷，故园遥隔楚天西。渔村寂寂孤烟远，海屿亭亭落日低。归路不堪春草绿，思家况值暮猿啼。只应怀古无穷意，几处江山入品题。
杂诗
作者：苏平
朝代：明
体裁：古风

彼美南国姝，婉娈贞且良。丹霞制为佩，明月悬为珰。白玉蓄光采，幽兰含芬芳。见者咸叹息，不殊古姬姜。世无蹇脩氏，玉帛谁为将。默默处重闱，何曾下中堂。容颜岂不好，揽镜徒悲伤。但恐芙蓉花，零落随秋霜。
李二尹敏陪游惠山寺
作者：苏平
朝代：明
体裁：七言律诗

花县鸣琴讼简时，春风联骑赴幽期。云浮曙色迷青嶂，雨过寒声泻碧池。竹里开轩僧供茗，松间扫石客题诗。明朝依旧红尘隔，回首烟萝入梦思。
江村秋暮图
作者：苏平
朝代：明
体裁：七言律诗

江乡风物远依微，云树离离带夕晖。黄叶乱随流水去，青山遥映白鸥飞。一声牧笛和烟暝，几处渔舟载月归。有客年来簪组系，谩来清梦想柴扉。
泊东湖
作者：苏平
朝代：明
体裁：七言律诗

往来江汉久淹留，踪迹还同马少游。乡思不堪逢断雁，閒身那得似浮鸥。疏灯映竹人家暝，乱苇惊风野渚秋。今夜扁舟何处泊，岸傍沽酒一消愁。
游会稽
作者：苏平
朝代：明
体裁：七言律诗

鸡黍论心愿不违，孤舟南下思依依。天连禹穴蛮云绕，水满耶溪越鸟飞。风月多情词客在，江山有待故人稀。登临慢忆兰亭会，衰草斜阳迹已非。
游铁柱观
作者：苏平
朝代：明
体裁：七言律诗

高明宫殿锁烟霞，世隔仙凡一径斜。石甃有灵遗铁柱，瑶台无路问丹砂。黄猿夜啸孤峰月，白鹿春眠一洞花。松下道人能爱客，几回留我饭胡麻。
湘南怀古
作者：苏平
朝代：明

江山摇落独登临，草色湖南入望深。万古空留湘女恨，九歌谁识屈原心。霜清楚畹兰香歇，云暗巴陵雁影沉。正是客怀消不得，《竹枝》声里断猿吟。
王昭君
作者：苏平
朝代：明
体裁：五言律诗

柔远藉蛾眉，承宣出禁闱。玉颜轻画史，珠泪湿罗衣。恋主心徒在，和亲事已非。相随惟汉月，万里到金微。
班婕妤
作者：苏平
朝代：明

一自辞同辇，深宫草又生。甘随纨扇弃，犹记玉阶行。明月愁中影，流莺梦里声。笙歌前殿夜，教妾若为情。
白鹭春波
作者：苏平
朝代：明
体裁：七言律诗

鹭洲烟水渺无涯，势接龙江绕帝家。风度暗香知杜若，浪浮春色见桃花。雁迷凉雨连芳渚，鸥带寒潮浴浅沙。回首蓬莱天咫尺，仙游且拟溯灵槎。
秋夜与金璘秉贞同酌有怀沈愚
作者：苏平
朝代：明

旧游心事念多违，此夕怜君扣竹扉。客里清尊明月在，山中白社故人稀。凉归苑树秋声早，漏尽江城烛影微。畅饮莫辞同一醉，相思空遣泪沾衣。
秋日书怀
作者：苏平
朝代：明
体裁：七言律诗

十年京国敝貂裘，百事无成已倦游。客里青衫司马泪，天涯明月杜陵愁。秦淮烟暝砧声夕，楚泽云深雁影秋。南望故园归未得，懒将词赋独登楼。
秋景图
作者：苏平
朝代：明
体裁：七言律诗

双溪雨过夕流清，万顷烟波入望平。两岸碧峰凝暮色，一庭黄叶堕秋声。西风远浦征帆小，落日青山去鸟明。寄语读书林下客，莫因高卧谢时名。
箕山操
作者：苏平
朝代：明
体裁：古风

箕之山，可以樵。箕之水，可以遨。爰洗我耳，爰弃我瓢。四无人声，弗喧弗嚣。我友于巢，弗臣于尧。清风穆穆，聊傲世以逍遥。
精卫操
作者：苏平
朝代：明
体裁：古风

精卫禽，怨长在。西山有石东有海，衔石填之良有待。海若塞乾恨乃释，口血离离羽毛湿。
紫微山
作者：苏平
朝代：明
体裁：七言律诗

紫微山色倚空青，天外参差列画屏。佛国楼台青嶂合，仙家洞府白云扃。松花雨过通泉脉，芝草香生识地灵。日暮倚阑清兴远，樵歌多在醉中听。
胭脂汇
作者：苏平
朝代：明
体裁：七言律诗

西子曾经此地过，自调脂粉染双娥。乍辞越国山应远，望入吴门怨已多。春满玉容初罢镜，香生罗袜欲凌波。古来尤物能亡国，鹿走姑苏奈尔何。
艾而张
作者：苏平
朝代：明
体裁：古风

艾草莽，张虞罗。雀高飞，离蓬窝。入网少，出网多。野田啾啾啄枯禾。雀兮雀兮奈尔何。
蔡琰归汉图
作者：苏平
朝代：明
体裁：七言律诗

中郎有女貌如花，流落单于岁月赊。北去千金劳汉使，南来万里度龙沙。哀吟调入边笳惨，归路愁看塞雁斜。肠断殊方分手处，黄云衰草隔天涯。
读螺城集
作者：苏平
朝代：明
体裁：古风

末俗薄风雅，幽怀郁难任。黄钟久弗奏，下里徒洼淫。不见涓与襄，畴能宣我心。谁知百世下，始闻南风琴。一弹再三唱，太古有遗音。调远意自适，山高水瀰深。孤鸿唳远汉，翔鸾鸣高林。聆罢复叹息，凉飙濯余襟。
赠孙大参子良
作者：苏平
朝代：明
体裁：七言律诗

曾侍先皇沐宠辉，白头报国似君稀。故山夜雨存黄菊，华省春风对紫薇。方岳久沾申伯化，乡人争待潞公归。青云先达知多少，独向天涯问布衣。
送人归豫章
作者：苏平
朝代：明
体裁：七言律诗

旅馆思亲动别愁，乡园回首是南州。云山向晚千峰出，汀树经霜乱叶流。斗酒高吟彭蠡月，片帆遥度楚江秋。悬知独坐蓬窗雨，夜思千重恋旧游。
送刘参政参谋宣府
作者：苏平
朝代：明
体裁：七言律诗

紫塞迢遥旧路微，西风驷马去騑騑。山连敕勒沙场远，草尽乌孙部落稀。入幕陈琳能草檄，防边李牧解乘机。平生报国存孤剑，不斩楼兰竟不归。
送叶景龄北上
作者：苏平
朝代：明
体裁：七言律诗

共羡观光上紫宸，几多冠盖望行尘。孤舟流水离情远，小店飞花送酒频。千里云山淮甸夕，万家烟树帝城春。承恩有待南归日，重向高堂戏綵新。
送吕元素
作者：苏平
朝代：明
体裁：七言律诗

采服宁亲赋独归，白云何处是庭闱。越南故国青山远，江上寒潮旧路微。千里共看明月在，一尊终念故人违。洛阳年少才偏富，霄汉谁当荐布衣。
送张宗显
作者：苏平
朝代：明
体裁：七言律诗

西湖风景旧繁华，家在青山去路赊。万里断蓬惊客鬓，乱峰残雪梦梅花。帆投极浦寒烟积，门掩孤城落日斜。惟有别离情不断，远随流水到天涯。
送张景归四明
作者：苏平
朝代：明

萍水相逢此识君，天涯踪迹又离群。梦随海月乡心远，愁逐江流客路分。极浦断鸿惊暮雨，乱山孤骑入寒云。空斋别后门还掩，诗酒何人话夕曛。
送沈愚归玉峰
作者：苏平
朝代：明

皇州莺啭柳条新，客里那堪此送君。归梦不离吴苑月，还家高卧玉峰云。江村贳酒逢寒食，驿路看山对夕曛。最是临歧分手处，落花离思共纷纷。
送骆泰入蜀省兄（别本作张光启）
作者：苏平
朝代：明

回首鸰原感别离，远携书剑上巴西。云深蜀魄呼名语，月冷猿声向客啼。诸葛祠堂春草没，杜陵茅屋夕阳低。相思亦有南来雁，莫道音书懒醉题。
酬弟秉中见寄
作者：苏平
朝代：明
体裁：七言律诗

茆屋萧萧野水滨，惟应鱼鸟日相亲。閒庭暮雨惊黄叶，短棹西风钓白蘋。曼倩饥来还自笑，陶潜醉里竟忌贫。惠连群从诗偏好，几度西堂入梦频。
酬醉雪松泉
作者：苏平
朝代：明
体裁：七言律诗

一别青山会面稀，望中烟树转依微。閒庭暮雨林花落，老圃春香药草肥。鸥鸟忽随流水去，鹤群长伴白云飞。鼎湖久负兰舟约，几度閒吟对夕晖。
酬醉雪见访
作者：苏平
朝代：明
体裁：七言律诗

郭溪流水胜山阴，独棹扁舟物外寻。孤馆共听今夜雨，青灯相对十年心。云迷雁影惊秋色，露冷蛩声助客吟。一曲瑶琴思无限，几人湖海是知音。
铜雀妓
作者：苏平
朝代：明
体裁：五言律诗

铜雀荒秋草，罗衣不再薰。泪流漳水恨，雨散楚台云。夜月停歌扇，春风罢舞裙。西陵遥在眼，脉脉倚斜曛。
长桥夜泊
作者：苏平
朝代：明
体裁：七言律诗

舣棹垂虹近驿楼，水晶宫里夜深游。腥风隔浦吹渔网，远火临江映客舟。万顷烟波寒浸月，一天星斗倒涵秋。酒醒共向篷窗坐，歌罢沧浪起白鸥。
长门怨
作者：苏平
朝代：明
体裁：五言律诗

君恩殊未尽，新宠一何深。宝镜留尘影，瑶阶断履音。病容消白玉，秋赋费黄金。千古长门月，那能照妾心。
陋巷操
作者：苏平
朝代：明
体裁：古风

巍巍尼父兮，吾得师之。悠悠大道兮，吾得窥之。箪有食兮，适充吾饥。瓢有饮兮，聊解渴为。人不我堪兮，吾乐孔宜。
鼎湖夜月
作者：苏平
朝代：明
体裁：七言律诗

湖上娟娟月色浮，无穷清景满沧洲。光摇波浪孤轮夜，影落山河一镜秋。寄迹书堆人已去，乘槎银汉客同游。姮娥自是多情物，时遣馀辉照綵舟。
登小金山
作者：苏应旻
朝代：明

十年尘梦笑中过，此日相携上宝陀。莫讶山僧非佛印，也能倾倒醉东坡。
葛仙亭
作者：苏应旻
朝代：明

层云森古寺，返照静渔矶。山色水传去，溪声松助之。听经孤鹤舞，采药一僧归。安得如来者，高谈慰所思。
始祖葬洋田沥失其故穴今寝庙落成同众书主感赋
作者：苏应机
朝代：明

一到洋田怅望频，呆瞻旷野忆先人。乾坤更代英灵渺，风雨摧残垄宅湮。膏泽遗留宁有既，松楸庇护竟无因。通天多少曾玄罪，祠寝年来赖一新。
谒颜子心斋坐忘图
作者：苏应机
朝代：明

不待披图拜下风，心香久已炷炉烘。一丝尧舜千年派，尽在如愚两字中。
题波罗庙显相达奚司空像
作者：苏应机
朝代：明

风萍浪梗总无涯，莫认归帆望眼赊。万国分封虽异域，一天同戴即为家。烟消黄木朝朝日，春好罗浮树树花。况荷衣冠更左衽，旅魂何必重咨嗟。
懊恨曲
作者：苏微香
朝代：明

莲藕抽丝那能长，萤火作灯难久光。薄幸相思无实意，可怜粉蝶与蜂黄。君何不学鸳鸯鸟，双去双来碧沙沼。兰房自居尚抛捐，何况风流云散了。大堤儿女抹翠娥，贵财贱德君知么。夭桃秾李虽然好，何似南山老桂柯。悠悠万事回头别，堪叹人生不如月。月轮无古亦无今，至今常照丁香结。
懊恨曲·其一
作者：苏微香
朝代：明

莲藕抽丝那能长，萤火作灯难久光。薄幸相思无实意，可怜粉蝶与蜂黄。
懊恨曲·其三
作者：苏微香
朝代：明

大堤儿女抹翠娥，贵财贱德君知么。夭桃秾李虽然好，何似南山老桂柯。
懊恨曲·其二
作者：苏微香
朝代：明

君何不学鸳鸯鸟，双去双来碧沙沼。兰房自居尚抛捐，何况风流云散了。
懊恨曲·其四
作者：苏微香
朝代：明

悠悠万事回头别，堪叹人生不如月。月轮无古亦无今，至今常照丁香结。
初夏寄题隆兴寺禅房
作者：苏志皋
朝代：明

蒲萄引蔓枣开花，台殿参差日影斜。一客不来双燕语，老僧闲欲晒袈裟。
初夏寄题隆兴寺禅房
作者：苏志皋
朝代：明

蒲萄引蔓枣开花，台殿参差日影斜。
一客不来双燕语，老僧闲欲晒驾裟。
早朝奉天殿接诏
作者：苏志皋
朝代：明
体裁：七言律诗

禁漏沈沈晓色迟，回廊华月隐参差。玉阶直接承明殿，银汉遥通太液池。咫尺云函颁圣诏，逶迤宫扇肃朝仪。微臣亦见天颜喜，未必长教近侍知。
游桃川宿村舍
作者：苏志皋
朝代：明
体裁：五言律诗

为访前溪路，熹微日已斜。入山逢隐士，隔岸见桃花。绕屋千竿竹，连空万缕霞。同来向问讯，朝代又谁家。
盱眙山馆
作者：苏志皋
朝代：明

山馆雨初歇，村园菜正肥。摘花引寒蝶，冉冉过篱飞。
送杨虚楼还任饶阳
作者：苏志皋
朝代：明

澹烟疏雨禁城秋，彰义门前古渡头。欲把相思付流水，芦沟日夜总悠悠。
雪夜袭虏
作者：苏志皋
朝代：明

朔风利似刀，朔雪密如织。四山号虎兕，万卒无生色。号令等风霆，直捣龙沙北。夜半缚呼韩，天明传蓐食。
水月禅院
作者：苏恩
朝代：明
体裁：七言绝句

平生最爱水中月，今日来过水月庵。月色水光无限白，对渠非我问谁堪。
王宗伯偕游翠岩亭二首
作者：苏恩
朝代：明

巃嵷回合引丹梯，藓蚀萝悬紫翠迷。自是春卿能选胜，摩崖天畔纪游题。傍石穿林好卜居，十年踪迹倦游馀。此身合寄青山傲，静看岩云自卷舒。
王宗伯偕游翠岩亭二首·其一
作者：苏恩
朝代：明

巃嵷回合引丹梯，藓蚀萝悬紫翠迷。自是春卿能选胜，摩崖天畔纪游题。
王宗伯偕游翠岩亭二首·其二
作者：苏恩
朝代：明

傍石穿林好卜居，十年踪迹倦游馀。此身合寄青山傲，静看岩云自卷舒。
石室云蒸
作者：苏恭则
朝代：明

山回叠嶂锁苍烟，綵笔留题几百年。桂岭奇峰青翠兀，泐溪流水绿漪涟。岩扉暗滴千寻雨，石径傍通一窦天。寂寞断碑芳藓合，禅房云冷几人眠。
仲春即事
作者：苏方晋
朝代：明

抵掌几升沉，朝花剧一吟。杯棬宁不古，犬马可无今。槛外时光迅，阶前雨气深。且兼多近况，长笑听啼禽。
春日有感
作者：苏方晋
朝代：明

刺桐花落碧兰空，鶗鴂声中思万重。骠骑未提三尺剑，羽林宁挽六钧弓。蓬婆戍远寒云暝，铁瓮城高夕照红。借问月氏何日尅，将军谁是汉英雄。
柏梁体送欧崙山北上
作者：苏方晋
朝代：明

九真日南天宇宽，牛女星分朱明端。仙灵窟宅连蜷蟠，五岭重溟矗淼漫。扶舆蜿蟺满郁单，有美一人曰崙山。孕精毓粹矹巑岏，沙洲乃翁幼承颜。刻志励学熊和丸，平生浩气发冲冠。左图右书穷研钻，九流百氏摘瑕瘢。摛词千万翻涛澜，掐心擢肾剜肺肝。嵬眼倾耳惊崩湍，揽佩纫纕结茝兰。铺兜罗列衣冰纨，牛鬼蛇神怪携刓。骇人毛磔与胆寒，抱璞握瑜陋砮丹。雾縠参差珊瑚间，顿令屈宋如衙官。三都八斗飘棻檀，一朝举翮去长安。流音飞响雍门弹，淬锋砥锷挥镆干。锟铻拂试琢琅玕，柱堂栋厦耸大观。运斤游刃馀髀髋，岂徒芳誉插贤关。兔罝鹗荐将登坛，清庙朱弦玉朱干。鳞羽游翔宗虬鸾，咳唾九天珠落盘。何数谪仙召金銮，待诏先生齿见攒。矞云五色绕薇垣，天王得骏十二闲。真才方联玉笋班，扶摇九万风斯抟。簸荡乾坤谁跻扳，一鼓元气洗区寰。此日送君云漫漫，山齾齾兮水潺潺。秋霄淡荡香露漙，桂花馣蔼扶胥湾。兰桨清风盩屋间，南浦销魂心悲酸。离歌频写空濡翰，持杯把袂惜团栾，此去何时衣锦还。
草玄精舍次罗邑侯韵
作者：苏方晋
朝代：明

结构云霞笑自如，林间散发夕阳初。萧疏翠竹王猷宅，冶艳黄花靖节居。东郭短筇酣醉后，北山高枕梦魂馀。问奇间有人相识，静锁蓬窗解著书。
仲春同关德生周角长藻恩张玄子梁馀仲诸社兄游绿水园
作者：苏日然
朝代：明

为园堂溪翠萧森，佳士邀客聆莺吟。曲径红药植千本，隔墙苍松高十寻。池镜共爱好月色，林箫欲逗阳春音。磊落对来多古意，流连沈醉情更深。
语石斋观梅
作者：苏日然
朝代：明

横塘掩映玉相依，淡泊罗浮南北枝。孤调怕吹羌女笛，芳魂但爱水中词。千秋积雪当晴点，一段寒香许月知。虚忆故人犹未赠，春光消瘦闭门时。
过惶恐滩和古诗一绝
作者：苏旦
朝代：明

出住非关为利名，乾坤何地不怡情。笑他底事称惶恐，转觉安流自在行。
与芬男登惠州白鹤山
作者：苏景熙
朝代：明

支策朝登江上山，杖头犹带暮云还。一声何处思归引，吹落颠毛两鬓斑。
东家
作者：苏景熙
朝代：明

荡子乘春恣冶游，银檐半臂紫霞裘。贪看鞠蹴盘中戏，不解琵琶曲里愁。骂坐但能狂使酒，迷花空自学藏钩。自言行乐千金少，笑杀东家老白头。
今日非昨日
作者：苏景熙
朝代：明

今日非昨日，今年异去年。请君但沽酒，莫惜杖头钱。不信吾生终饿死，得失置之休问天。
同芬男觐国游石室山放棹沥湖
作者：苏景熙
朝代：明

削壁冯凌截海潮，上方台殿倚丹霄。山攒怪石仍羊卧，岛入流霞有鹤招。玉乳昼县看渗漏，蕊珠欲堕俯岧峣。劳君不浅登高兴，翘首天门思正遥。
和邓玄度元夕前四日集珠江话别舟中玩月元韵
作者：苏景熙
朝代：明

春回大地草偏青，乍对狂歌酒半醒。文起自应倾北斗，气酣直欲簸南溟。月华星彩浮樽满，龙笛鸾笙彻夜听。明发不须愁往别，埋轮久已候都亭。
和韩孟郁五石斋听雨诗
作者：苏景熙
朝代：明

梧桐叶底雨铃铃，五石苔痕惭上青。最好登楼携客咏，偏宜把酒与君听。斜侵草阁飘花入，乱点山门带竹扃。闻说溪头春水满，潮来重订种鱼经。
和韩孟郁将归诗三首
作者：苏景熙
朝代：明

将归徒倚北山岑，寂寂寒蝉愁暮阴。江上浮云空自好，涧边白石为谁吟。美人一水芙蓉隔，何处孤樽风雨深。安得同君共杯斝，嗒然散发卧长林。莽莽天涯游子心，貂裘敝尽少黄金。燕台一去几消息，湘水无情自古今。穷途不作阮藉哭，抱膝聊为诸葛吟。且共佯狂发长啸，故山遥瞩暮云深。闻君归筑南山颠，囊中奈何无一钱。清泉白石足懒性，流水浮云出世缘。七尺头颅元自赘，百年天地拚相捐。栖心物外寄幽爽，凉风高枕北窗眠。
和韩孟郁将归诗三首·其一
作者：苏景熙
朝代：明

将归徒倚北山岑，寂寂寒蝉愁暮阴。江上浮云空自好，涧边白石为谁吟。美人一水芙蓉隔，何处孤樽风雨深。安得同君共杯斝，嗒然散发卧长林。
和韩孟郁将归诗三首·其三
作者：苏景熙
朝代：明

闻君归筑南山颠，囊中奈何无一钱。清泉白石足懒性，流水浮云出世缘。七尺头颅元自赘，百年天地拚相捐。栖心物外寄幽爽，凉风高枕北窗眠。
和韩孟郁将归诗三首·其二
作者：苏景熙
朝代：明

莽莽天涯游子心，貂裘敝尽少黄金。燕台一去几消息，湘水无情自古今。穷途不作阮藉哭，抱膝聊为诸葛吟。且共佯狂发长啸，故山遥瞩暮云深。
和韩孟郁秋夕过宿诗
作者：苏景熙
朝代：明

数架残书吹满床，君来就宿有何妨。沉埋莫辨双龙剑，骑坐同攀五穗羊。货汝缊袍偿酒债，怜余高枕傲诗狂。清斋独对无长物，惟有无弦琴一囊。
宿濡江闻雁
作者：苏景熙
朝代：明

切切似离群，风飘影乍分。微茫江上月，呜咽岭头云。游子三更梦，扁舟独夜闻。不禁乡思远，枫叶落纷纷。
寄民部叶公时以楚艾中丞荐起
作者：苏景熙
朝代：明

高卧罗浮二十春，读书谈道不知贫。讵期止辇收颜驷，敢谓逃名似子真。蹭蹬一官还报主，萧条双鬓岂谋身。题诗尚忆梅花句，为掇芳华寄楚臣。
寄韩孟郁
作者：苏景熙
朝代：明

十年谁复恋交情，屈指同君数故盟。白首几人怜意气，黄金空自误时名。财分鲍叔难为友，识似周瑜事以兄。薄俗只堪供一醉，不妨长作酒狂生。
寿虞部崙山欧公
作者：苏景熙
朝代：明

一代文章见国工，清词高调几人同。不因下榻逢徐稚，谁识通家是孔融。令尹关前占紫气，大夫台上赋雄风。瑶池咫尺蟠桃宴，玉液琼浆怅望中。
将赴凌江留别孟郁二首
作者：苏景熙
朝代：明

以我老无奈，看君气益振。临危思画诺，多难忆交亲。一摘宁须再，三缄可重陈。有身真是患，激愤泪酸辛。感兹意不浅，切切转生悲。欲报知何地，相逢又几时。微躯难即料，造物亦奚私。去去休辞惮，长歌古别离。
将赴凌江留别孟郁二首·其一
作者：苏景熙
朝代：明

以我老无奈，看君气益振。临危思画诺，多难忆交亲。一摘宁须再，三缄可重陈。有身真是患，激愤泪酸辛。
将赴凌江留别孟郁二首·其二
作者：苏景熙
朝代：明

感兹意不浅，切切转生悲。欲报知何地，相逢又几时。微躯难即料，造物亦奚私。去去休辞惮，长歌古别离。
峡溪山
作者：苏景熙
朝代：明

绝壑临无地，虚岩别有天。斜通一线径，俯落百重泉。组练明秋水，江山入暝烟。汀凫与沙雁，相对意悠然。
度岭谒曲江庙
作者：苏景熙
朝代：明

斯人不可见，遗像肃青山。似掇星辰履，如趋鹓鹭班。蘋蘩严俎豆，伏腊俨容颜。庙食千秋事，高风未易攀。
得督学郭宗师书时按察闽中
作者：苏景熙
朝代：明

桃李迎春媚，云霞傍曙来。花边双骑出，天上一书来。努力知强饭，褰帷表异才。及门二三子，狂简不知裁。
忆昔
作者：苏景熙
朝代：明

日落荒台啼野鸦，当时歌舞美人家。唾残银杏犹凝滤，醉染夭桃尚着花。漫忆娇声传懊恼，似纡长袖转横斜。只今漂落知何处，独倚危栏听暮笳。
晚港
作者：苏景熙
朝代：明

晚港桥边柳，枝枝压雪斜。兼风时有态，带月影全遮。古渡空流水，寒林乱点鸦。蹇驴吟对汝，愁杀故园花。
暮春
作者：苏景熙
朝代：明

辇道花残愁暮春，越王台下草如茵。山川半入蘼芜色，城廓全销车马尘。几树人家临曲水，隔溪渔火是迷津。物情生态俱无赖，拄杖行歌逐隐沦。
望远曲
作者：苏景熙
朝代：明

李花半落桃花飞，良人一去不复归。日日望车轮，侧侧何时转。天涯近，游子远。朝看海日生，晚看岫云卷。
柳桥
作者：苏景熙
朝代：明

跋涉缘何事，晓行风乍稀。阴崖凝积霰，冻雨湿征衣。马劣防坭泞，霜黄忆蟹肥。故园谁作好，岁暮不言归。
空城雀
作者：苏景熙
朝代：明

空城雀，何不飞去啄食玉山之禾穗，却同空城拾蝼蚁。蝼蚁虽微，亦自爱其生。可惜城中人，阖室屠官兵。官兵杀人不杀贼，擂鼓椎牛纵劫勒。
行路
作者：苏景熙
朝代：明

行路何崎岖，讵识人心险。归子念修途，单衣掩骭短。烈风无时休，我心不可卷。
赠刘觐国龙山草堂
作者：苏景熙
朝代：明

野筑成幽处，疏林入望低。卷帘看月上，扫石倚云栖。静可翻书帙，閒应信杖藜。为馀一隙地，留作浣花溪。
赠吕文在
作者：苏景熙
朝代：明

两鬓白于雪，一冠高切云。巉岩馀齿在，弃置少年群。动辄虚千古，或时惊一军。酣来诗数首，不遣外人闻。
赠杨亦琳韩芬男
作者：苏景熙
朝代：明

当今词场何人振芳躅，近者杨生韩生骋高足。结交不问世上名，富贵浮云非所欲。心知此物大有神，沉吟往往穷曛旭。九州四岳不在眼，尘缨世网胡能束。下士劳劳一世间，醯鸡斥鴳纷争逐。溘浥百年同解化，累累山中冢如簇。驹隙流光不相待，五侯七贵终倾覆。床头纵有千黄金，老死不免沟壑辱。役役谁营不朽图，任呼牛马作驹犊。谁探赤水罔象珠，谁剖荆山卞和玉。杨生意气大飞扬，韩生凌劲出流俗。耳食纷纷曾不顾，向我殷勤赏清曲。自言此曲识者稀，屈原已死宋玉悲。前有扬马后鲍谢，杨王卢骆终参差。大历不出李杜手，照耀中天光陆离。西山月落众星出，北斗常悬霄汉白。宋元汨没谁中兴，我明北地称作者。手障狂澜倒浊流，力挽颓风归大雅。长篇短调不易竟，其曲弥高和弥寡。迩来崛起济南生，况有六子俱其亚。葳蕤五色含灵文，新声藉藉纷相假。斧凿谁知造化工，矫矫千秋自凌跨。遂令末学破沉溟，不然万古终长夜。余少耽诗今成癖，冥冥双眼谁能识。片语便欲揭灵秘，回惊四座无颜色。落落吾生少知己，两鬓婆娑发覆耳。清懒斋头常晏眠，三丈日高犹未起。沉酣颇自傲山林，少出何须远城市。虽有诸生月俸钱，家徒四壁空尔尔。狂来袒裼却大叫，管鲍不作雷陈死。人生会合信不偶，握手相看便倾倒。平生不解作怜人，杨生韩生常在口。历历崟崎谁见之，气吞云梦常八九。欲剖鸿溟振绝响，相为大言跨跌荡。丈夫要有身后名，慎勿营营逐尘鞅。袖中一刺常漶漫，几欲投之非吾党。三尺吴钩一寸心，仰眺青天发遐想。
赠韩芬男
作者：苏景熙
朝代：明

搦管似有神，落笔惊风雨。岂是谢元晖，何如孔文举。
送吴光卿杨亦琳韩芬男刘觐国四子上春官
作者：苏景熙
朝代：明

濯濯秋江生暮凉，送君南浦棹相将。分携岐路今千里，不尽离愁此一觞。白首吾生空浪迹，少年意气尔飞扬。汉廷召对惟公等，诘屈还谁咏柏梁。
送寅仲
作者：苏景熙
朝代：明

逐逐羁尘埃，不如归旧山。山中有蕨薇，可以养馀閒。清风来席上，流水出石间。猿鹤为君舞，松柏为君弹。好爵岂不贵，脱履谅非难。
送韩孟郁杨亦琳李长度北上三首
作者：苏景熙
朝代：明

虽无一尊酒，送君万里行。慷慨发浩唱，聊以表中情。中情不可道，心焉惄如捣。鼎鼎百年内，子壮余亦老。努力迅前途，誓言永相保。蒲柳先秋零，引分就枯槁。且复立斯须，良遘恰难屡。讵以骨肉亲，况乃姻娅故。感激平生知，踟蹰空首路。大江日夜流，浮云莽回互。人生多所怀，区区那可慕。愿言迅高足，直奋凌天步。城阙屹九重，浮云西北驰。仆夫严夙驾，游子去何之。谒帝叩天阊，道路逶以迤。晤言不终夕，分手怅别离。中怀畴能喻，咄嗟知告谁。三刖终当献，良工应独知。
送韩孟郁杨亦琳李长度北上三首·其一
作者：苏景熙
朝代：明

虽无一尊酒，送君万里行。慷慨发浩唱，聊以表中情。中情不可道，心焉惄如捣。鼎鼎百年内，子壮余亦老。努力迅前途，誓言永相保。蒲柳先秋零，引分就枯槁。
送韩孟郁杨亦琳李长度北上三首·其三
作者：苏景熙
朝代：明

城阙屹九重，浮云西北驰。仆夫严夙驾，游子去何之。谒帝叩天阊，道路逶以迤。晤言不终夕，分手怅别离。中怀畴能喻，咄嗟知告谁。三刖终当献，良工应独知。
送韩孟郁杨亦琳李长度北上三首·其二
作者：苏景熙
朝代：明

且复立斯须，良遘恰难屡。讵以骨肉亲，况乃姻娅故。感激平生知，踟蹰空首路。大江日夜流，浮云莽回互。人生多所怀，区区那可慕。愿言迅高足，直奋凌天步。
送韩芬男上春官
作者：苏景熙
朝代：明

君自天下士，抱奇翳负郭。当其未遇时，迹或似脱略。予也窃窥之，神龙困沟壑。苟际风云起，雷雨随喷薄。高标出妙选，名世信有作。遇合良不偶，岂但荣进乐。明明我元后，求贤一何博。英豪赞经纶，事业在挥扩。一人既有庆，宇宙同清廓。高勋踵前臣，图画麒麟阁。始惬平生心，万古长灼烁。述作固不朽，贫贱之所托。勿以七尺躯，负此千金诺。
野田黄雀行
作者：苏景熙
朝代：明

野田黄雀，落在桑树间。稚子挟弹弹黄雀，一弹几中黄雀尾。黄雀惊起飞上天，天高高，复值鹯与鸢。
闻笛
作者：苏景熙
朝代：明

岂是梅花落，忽惊乡思催。关山千里隔，岁暮一书来。短发白堪把，寒云黯不开。夜阑声更促，凄断有馀哀。
阅韩芬男为李九倩书少年行
作者：苏景熙
朝代：明

写字须写意，运笔须运神。韩生乍疑腕有鬼，岂知振动往往恒逼真。右军内擪故森严，大令外拓故疏朗。兰亭变转搆别体，洛神遒劲信真赏。遗迹至今几千载，六义八法依然在。谁能研精拨镫理，直与点画增光彩。宁为凌冬枯树，毋为重台使者。状如算子岂是书，宜先筋骨藏锋下。
韩孟郁载酒
作者：苏景熙
朝代：明

日掩圜扉卧，昼长午不开。有谁来载酒，相见共衔杯。冷看穴中鼠，湿燃溺后灰。壶乾君且续，不醉莫言回。
登岱
作者：苏本
朝代：明
体裁：七言律诗

岱岳嶙峋插太空，抠衣拄杖入云中。五松树老龙鳞坼，三观峰高鸟道通。势逼星垣分宇宙，青连齐鲁失龟蒙。只缘捧日丹霄上，早望扶桑碧海东。
南州有赠
作者：苏正
朝代：明

天路无期到，春湘带恨流。乱山愁对酒，落日独登舟。书剑怜同客，江湖耐薄游。离心寄明月，相逐远悠悠。
江南旅情
作者：苏正
朝代：明

天涯为客久，生计日萧条。旅况频看月，乡心独听潮。春归江上早，家在梦中遥。无限相思意，东风白下桥。
游金粟寺
作者：苏正
朝代：明
体裁：五言律诗

遥遥上方寺，爱客启松扉。坐石孤烟起，谈玄一鸟飞。花枝垂暮霭，山翠上春衣。回棹秦川路，苍然月色微。
秋日登临
作者：苏正
朝代：明

海外寒云暝不开，望秋闲上夕阳台。江流东去疑天尽，山气中浮觉雨来。绿水平芜孤鸟下，白云空去断猿哀。临高谩有沧洲想，愁向西风见雁回。
重游金陵有怀玉山沈一愚二首
作者：苏正
朝代：明

别离何处是幽期，水远山长信息稀。独坐相思秋色里，满天霜月雁南飞。歧路东西奈别何，壮心憔悴惜蹉跎。重来云物非前度，黄叶秋风积恨多。
重游金陵有怀玉山沈一愚二首·其一
作者：苏正
朝代：明

别离何处是幽期，水远山长信息稀。独坐相思秋色里，满天霜月雁南飞。
重游金陵有怀玉山沈一愚二首·其二
作者：苏正
朝代：明

歧路东西奈别何，壮心憔悴惜蹉跎。重来云物非前度，黄叶秋风积恨多。
书北齐冯淑妃传后
作者：苏民怀
朝代：明

鹰犬仪同各阶级，琵琶当殿黄门立。齐兵穿破平阳城，妖星马上催妆急。苍黄介胄暗尘飞，犹自嫣然著锦衣。不闻汾水方酣战，尚忆天池更打围。金鸡啼上白杨树，不见邺宫行乐处。无愁曲奈有愁何，粉镱敲残红泪多。
侠客行
作者：苏民怀
朝代：明

杀气临沙碛，黄尘白昼飞。请君双羽箭，破虏百重围。转战随骠骑，捐生事武威。从来游侠骨，不是顾轻肥。
光孝寺访智海上人
作者：苏民怀
朝代：明

一访智公宿，青青竹四围。不缘税尘鞅，宁得扣禅扉。古寺烟光夕，中林露气微。玄言暂欣对，彼我已忘机。
南关道中
作者：苏民怀
朝代：明

我行入南中，事事皆殊傀。怪石马蹄生，好峰当面起。竖者如鍪牟，蹲者似犀兕。是时春仲交，草木渐畅美。风雨所摧残，瘴雾所煎靡。石壁馀嶙峋，点缀互苍紫。嘤嘤春鸟鸣，湜湜泉流弥。带刀椎髻奴，出入俱妻子。伐木响山椒，时闻深涧底。窈窕转前旌，鼓角馀声里。边吏远来迎，骑踏旄头驶。古称花面蛮，于今亲见矣。其言虽侏？，其俗尚淳俚。愧彼中华人，衣冠盛包匦。机械互纷拿，文墨相宛委。徒工鞶帨姿，何裨结绳理。子欲居九夷，无乃意为是。
南关道中
作者：苏民怀
朝代：明
体裁：古风

我行入南中，事事皆殊傀。怪石马蹄生，好峰当面起。竖者如鍪牟，蹲者似犀兕。是时春仲交，草木渐畅美。风雨所摧残，瘴雾所煎靡。石壁馀嶙峋，点缀互苍紫。嘤嘤春鸟鸣，湜湜泉流弥。带刀椎髻奴，出入俱妻子。伐木响山椒，时闻深涧底。窈窕转前旌，鼓角馀声里。边吏远来迎，骑踏旄头驶。古称花面蛮，于今亲见矣。其言虽侏�，其俗尚淳俚。愧彼中华人，衣冠盛包匦。机械互纷拿，文墨相宛委。徒工鞶帨姿，何裨结绳理。子欲居九夷，无乃意为是。
咏史
作者：苏民怀
朝代：明

子房任侠雄，少时重然诺。观其博浪椎，气象亦挥霍。猛气若豹蹲，绵力无鸡缚。所以圯上翁，每教以柔弱。一篇黄石符，尽是老聃略。事急脱鸿门，玉斗留斟酌。睨盼两英雄，玩弄若戏谑。炎精四百秋，功名在帷幕。晚遂赤松游，进退实磊落。咄哉亚父谋，举玦空恣虐。
咏怀
作者：苏民怀
朝代：明

操刀截流水，刀拔水还流。与君为夫妇，燕婉结绸缪。如何万里别，一去隔三秋。鸳鸯戏江渚，鸿雁叫沙洲。岁晏众芳歇，红颜不可留。独妾空闺里，蕙帷长夜愁。
婕妤怨
作者：苏民怀
朝代：明

辞辇言犹在，当熊意亦深。如何桃李月，不照岁寒心。梦断笼金锁，愁来罢玉琴。隐其雷渐远，何处望车音。
春日重游瓦官寺
作者：苏民怀
朝代：明

烟雨满重城，晓策西南辔。寂寞凤凰台，凄清瓦官寺。竹色净禅房，葳蕤锁深翠。几树杏花红，馀英布初地。高阁既虚明，层轩亦幽邃。老僧逢白头，共话前朝事。刻画何年碑，上有升元字。午梵闻山钟，清贡修香糒。一到空尘缘，再到空妄累。嘈嘈濯龙门，喧喧动车骑。何似此中游，独往有深致。
海珠寺
作者：苏民怀
朝代：明

客子一停桡，秋空正泬寥。珠浮插江寺，虹落倚城桥。独鹤唳霜月，寒蟾随夜潮。蒹葭无限思，宛在水迢迢。
秋日游灵谷寺
作者：苏民怀
朝代：明

一雨送微凉，千山静如沐。萧萧松桧秋，露气多芬馥。窈窕入前林，天籁应虚谷。僧梵落松涛，磬声出疏竹。陵寝压山椒，郊坛绕其麓。郁葱佳气浮，苍翠团黄屋。白鸟江上来，黑鹰下乔木。日暮返重城，兹焉想薖轴。
秣陵秋思
作者：苏民怀
朝代：明

极目平芜绿未凋，澹烟疏霭晚萧萧。露华最爱翻梧影，霜意何妨到柳条。两岸砧声杨子渡，片帆秋色广陵潮。庾楼莫更乘明月，惆怅风前弄玉箫。
采莲曲
作者：苏民怀
朝代：明

轻舟日日傍芳菲，南港花繁北港稀。贪折高茎伤弱腕，却翻圆露湿罗衣。空明秋水浸红霞，一带横塘十里花。落日回桡游子去，个边杨柳是侬家。荷弱风来不自持，那堪水面受风吹。金鞭横截垂杨过，调妾珊瑚知是谁。一曲菱歌恨未终，所思人隔若耶东。秋风昨夜湖南过，多少荷花怨落红。
采莲曲·其一
作者：苏民怀
朝代：明

轻舟日日傍芳菲，南港花繁北港稀。贪折高茎伤弱腕，却翻圆露湿罗衣。
采莲曲·其三
作者：苏民怀
朝代：明

荷弱风来不自持，那堪水面受风吹。金鞭横截垂杨过，调妾珊瑚知是谁。
采莲曲·其二
作者：苏民怀
朝代：明

空明秋水浸红霞，一带横塘十里花。落日回桡游子去，个边杨柳是侬家。
采莲曲·其四
作者：苏民怀
朝代：明

一曲菱歌恨未终，所思人隔若耶东。秋风昨夜湖南过，多少荷花怨落红。
野老
作者：苏民怀
朝代：明

草阁临江束，荆扉向水开。花深啼鸟坐，风细晚潮来。绿竹笼沙岸，丹枫点石台。沧浪有渔父，烟艇日徘徊。
钵池山
作者：苏民怀
朝代：明

鼓角斜阳散骑时，秋风禾黍正离离。荒原野烧留丹井，古寺空林有钵池。漭漭河流天外合，森森帆影雨中移。小山何处堪招隐，肠断淮南桂树枝。
题颜宗渔樵耕读图为姚侍御赋
作者：苏民怀
朝代：明

君家粉壁悬绢素，千山万山起烟雾。层崖绝壑俯沧溟，飞瀑奔流如雨注。树色冥蒙日月昏，波涛汹涌蛟龙怒。乾坤缥缈亦苍茫，中有高人得真趣。结庐人境手韦编，不知绝简与残蠹。坐看渔父傲沧洲，入暮樵人失归路。农夫两两荷锄耕，相忘帝力知何故。于嗟万里咫尺间，形形色色皆神遇。令我胸次总悠然，开襟酌酒应无数。主人爱客亦忘机，席上不惊鸥与鹭。乃知神笔怡心颜，不必登楼堪作赋。为君一醉且高歌，潦倒尊前忘日暮。
对联
作者：苏洲
朝代：明
体裁：联

野老浴丹，涧底引来龙窟水；山僧煮雪，松梢带得鹤巢云。
五龙宫
作者：苏浚
朝代：明
体裁：古风

上山凌云门，下山翳荒林。元冥司北陆，龙宫窈且深。阳光濯中流，重轮洗层阴。游鳞戏其下，万窍自悲吟。羽人持卮酒，邀我溪之浔。锦瑟无朱弦，激石有馀音。虚舟不可极，遗珠讵可寻。且尽杯中物，馀生任陆沉。
南岩宫
作者：苏浚
朝代：明
体裁：古风

古洞结层阴，乃在山之曲。仰盼天柱巅，浮云自相属。俯睇层阴间，扶桑森以绿。穆如玄圃丘，粲若珠玑落。徙倚飞升台，阆风振陵谷。更有羽人居，巢栖不盈匊。相顾嗒然空，一醉万事足。
晓发界河
作者：苏浚
朝代：明
体裁：五言律诗

客路逢秋杪，中原曙色分。无情原上草，不断岭头云。醉月怀梁苑，观风过汝坟。楚天看渐远，何处问湘君。
赠沈两之竹制
作者：苏渊
朝代：明
体裁：七言律诗

绝艺从来出胜流，虽然寸竹并球镠。人逢古貌馀高致，手运神工得冥搜。莫谓雕虫娱晚俗，须知镂玉重虞周。典章久弃无人识，寒暑荒丘一老裘。
写兰寄王湘云
作者：苏潢
朝代：明
体裁：五言绝句

幽兰两三花，写在齐纨扇。寄语女校书，秋来心莫变。
三月晦日病中戏成
作者：苏澹
朝代：明

怕病偏生病，伤春更送春。燕莺休告诉，我亦有情人。
夏日园居
作者：苏澹
朝代：明

绳床瓦枕兴偏赊，静检芸编玩物华。蝶梦欲残香散霭，鸟声不断树笼霞。林墟乍迸翁孙竹，篱落齐开姊妹花。便托瑶琴奏清赏，南薰早为过山家。
庄上闲居
作者：苏澹
朝代：明

苦柏丛篁与屋齐，野云常宿药栏西。鸥情久定看春雁，鹤梦初惊怪午鸡。叶溜每令山犬吠，月明常赚夜乌啼。隔桥景物应如待，日引幽人过鹿溪。
弘慈寺别沈元戎
作者：苏澹
朝代：明

萧寺送行频，蝉声入座新。夏云骄酿雨，关树远通津。门外长安路，樽前出塞人。愿分双宝剑，万里静胡尘。
春暮东园独酌
作者：苏澹
朝代：明

郭外幽亭客到稀，一尊聊为赏芳菲。雨添新水浮萍出，径袅余香蛱蝶飞。亩亩自歌衰凤曲，江湖谁占钓鱼矶。醉中转觉闲居好，小径柔桑信步归。
暮春雨中集惟时西园
作者：苏澹
朝代：明

西园花事歇，一雨净芳菲。不是莺相唤，谁知春欲归。池鱼翻晚碧，槛笋茁新肥。待得清和候，重寻芍药围。
暮秋夜宿紫荆关
作者：苏澹
朝代：明

驿路飘黄叶，关门薄紫荆。上都瞻处近，北斗坐来平。塞冷胡笳断，原荒野烧明。终军虽老大，还欲请长缨。
清明日偶述
作者：苏澹
朝代：明

梨花寂寂燕飘零，药槛兰畦嫩叶生。处处儿童吹柳笛，扶持春事到清明。
盐河闻雁
作者：苏澹
朝代：明

客子起常早，月明殊可亲。一声沙觜雁，匹马渡头人。顾侣鸣偏切，悲秋兴转真。兰闺梦回处，应忆客边身。
背面美人二首
作者：苏澹
朝代：明

抱得琵琶下玉除，湖山背立溜犀梳。傍人欲见春风面，但道萧郎有寄书。钗亸乌云鬓欲蓬，回身环佩响丁东。背人不是无情思，自古红颜畏画工。
背面美人二首·其一
作者：苏澹
朝代：明

抱得琵琶下玉除，湖山背立溜犀梳。傍人欲见春风面，但道萧郎有寄书。
背面美人二首·其二
作者：苏澹
朝代：明

钗亸乌云鬓欲蓬，回身环佩响丁东。背人不是无情思，自古红颜畏画工。
过瓠河庄
作者：苏澹
朝代：明
体裁：七言律诗

高情折简款荆扉，信宿攀留愿未违。露酒香随篱菊散，山歌声逐野云飞。客敲棋局松花落，门对河流瓠子围。骨肉与君敦世谊，何妨车马夜深归。
园居
作者：苏濂
朝代：明

壮年不遇主，岁月忽侵寻。买药到城市，读书随树阴。窗虚啼鸟近，门掩落花深。旧日逢方士，曾传戏五禽。
寄北山李符卿
作者：苏濂
朝代：明

客里逢秋倍忆乡，裁诗遥寄雁南翔。东山乐事携红袖，西阁才名溢缥囊。旧雨故人空在望，新丰美酒共谁尝。犹闻圣主思耆硕，曾问先朝尚玺郎。
时事
作者：苏濂
朝代：明

群盗忧方切，繁霜况暮春。封疆谁锁钥，天地渐风尘。处处鸣弦日，家家望雨人。时危身尚弃，空有泪沾巾。
游大明湖
作者：苏濂
朝代：明

风物湖中好，家家白板扉。浮云去水近，返照入林微。潮落渔矶浅，江寒雁影稀。晚来砧韵起，是处捣征衣。
登泰山·其一
作者：苏濂
朝代：明
体裁：七言律诗

嶙峋岱岳迩蘧篨，紫翠芙蓉削太虚。秦汉雄心馀畤垒，青徐平野到阶除。勺水扶桑明子夜，五云绝顶见宸居。探囊但有游观赋，吮笔曾无封禅书。
登泰山·其二
作者：苏濂
朝代：明
体裁：七言律诗

山梯斜日俯高舂，石涧春泉响碧淙。巡狩翠华松自拱，明禋遗迹玉常封。扫云客坐前峰月，冒雨僧归下界钟。游子襟期今不寂，飞仙环佩倘相逢。
绝句
作者：苏濂
朝代：明
体裁：七言绝句

新笋抽林与屋齐，乱红飞过画阑西。流莺不管春来去，半向绿阴深处啼。
绝句
作者：苏濂
朝代：明

新笋抽林与屋齐，乱红飞过画阑西。流莺不管春来去，坐向绿阴深处啼。
青石岭
作者：苏濂
朝代：明
体裁：五言律诗

鸟道盘云细，羊肠度坂危。青回峰历乱，丹转磴逶迤。饮涧猿相挂，悬崖树倒垂。平生爱山水，此地足栖迟。
员蓢春回喜赋因柬郑君
作者：苏球
朝代：明

栖迟江国思悠然，黯淡斜阳闪晚天。冬尽谁歌黄竹雪，春回喜见绿杨烟。船头邀月三更醉，谷口生云一水连。惆怅思君何处是，桃花红遍海村边。
安城李将军邀饮赋谢
作者：苏球
朝代：明

矫矫风裁老未休，黄金结客重交游。豹韬消尽狼烽气，龙剑惊回雁塞秋。共道虎头能列爵，庸知猿臂竟难侯。华筵不数平原酒，豪兴高超庾亮楼。
秋日彭贞元郭圣襄陈明良雄桢侄过集限韵
作者：苏球
朝代：明

猗猗菉竹绕云涯，草阁茅亭自一家。忽遇联镳忙倒屣，急呼漉酒共催花。菊天惹我耽秋色，藻思多君绚晚霞。相赏剧谈忘缱绻，不知蟾影落蒹葭。
淮阴钓台
作者：苏琼
朝代：明
体裁：五言律诗

驻马淮阴道，王孙剧可怜。已无诸母漂，犹剩一台偏。试问藏弓日，何如把钓年。我来倍惆怅，片石立寒烟。
送人东归
作者：苏直
朝代：明
体裁：七言律诗

东风官路柳依依，目送乡园赋式微。晚渡雨晴孤棹发，春江潮落远人归。梦回野戍遥闻角，家近沧洲独掩扉。惆怅天涯同是客，临歧那忍又相违。
予告归入倒马关作
作者：苏祐
朝代：明

南风吹雨傍关来，关上千峰画角哀。老去尚怜金甲在，生还重见玉门开。鹍弦谩引思归调，虎节空惭上将才。圣主恩深何以报，车前部曲重徘徊。
井陉道中
作者：苏祐
朝代：明

迢递经恒野，崎岖薄井陉。晚风吹雨过，山色入云青。车路愁方轨，旗亭可建瓴。太行真地险，拟勒北山铭。
元夕对雪
作者：苏祐
朝代：明
体裁：七言律诗

元夕阴阴雪忽飘，春寒酒兴夜偏饶。穿帘绕砌浑无赖，临水回灯迥自消。暗度月明花满树，巧随风势玉裁绢。长安此夜犹车马，剧赏清歌未寂寥。
子夜歌
作者：苏祐
朝代：明
体裁：乐府曲辞

相逢采莲船，含笑各分首。怜君目送妾，直过横塘口。
拟古宫词
作者：苏祐
朝代：明

水殿凉生独不眠，风来忽谩凤笙传。寻常明月娟娟夜，似向今宵分外圆。
拟古宫词·其一
作者：苏祐
朝代：明
体裁：七言绝句

水殿凉生独不眠，风来忽漫凤笙传。寻常门月娟娟夜，似向今宵分外圆。
拟古宫词·其三
作者：苏祐
朝代：明
体裁：七言绝句

西苑新开避暑宫，水晶团殿敞帘栊。鸳鸯自向池边起，飞入桥西浦溆中。
拟古宫词·其二
作者：苏祐
朝代：明
体裁：七言绝句

夜雨空阶静自鸣，梦回枕上太分明。萧萧几片芭蕉叶，故起秋声满凤城。
拟古宫词·其四
作者：苏祐
朝代：明
体裁：七言绝句

霜叶飘红覆紫苔，懒缄幽怨向人开。御沟水去曾相谢，流到人间竟不回。
拟四时词·其一
作者：苏祐
朝代：明
体裁：乐府曲辞

琼楼十二阑，帘捲怯春寒。燕泥香堕地，知是杏花残。
拟四时词·其二
作者：苏祐
朝代：明
体裁：乐府曲辞

寒漏滴疏窗，冻云满虚阁。梅花自多情，对雪开如约。
春暮出郭寺内饯别裴侍御
作者：苏祐
朝代：明
体裁：古风

纷冗鲜嘉畅，俗务日相羁。韶光不可留，已纵青春归。命驾忽出郭，野寺寻芳菲。花飞饶绿阴，莺声寂高枝。扪手三叹息，岁月驰如飞。清尊相对持，尽醉良莫违。明日隔山川，春风空尔思。
春阴
作者：苏祐
朝代：明
体裁：七言律诗

台馆阴阴暄气微，一天风雨送春归。梁间紫燕犹私语，树里黄莺却暂飞。池水自牵芳草梦，山人元有芰荷衣。东风好为留情在，无使韶华愿竟违。
晓渡汾水将赴晋祠告成
作者：苏祐
朝代：明
体裁：五言律诗

箫鼓渡方舟，旌旗夹岸浮。山明汾曲晓，云白晋祠秋。桐叶飘宫井，蘋花荐酒瓯。愿言崇报祀，不是重遨游。
李牧祠下眺望作
作者：苏祐
朝代：明

泉源冰窦入春分，鸟语花香迟客闻。戍鼓寒沉龙塞月，夕烽晴照雪山云。年来近野多戎垒，时过回阳几雁群。险绝颇怜今昔地，莫教空说李将军。
渡鄱湖
作者：苏祐
朝代：明
体裁：五言律诗

气转衡庐润，波涵翼轸摇。三江同贡赋，九派异风潮。似接秦皇岛，应连汉武桥。石华如可拾，乘月坐吹箫。
砌草
作者：苏祐
朝代：明
体裁：七言绝句

细草青青尚冻痕，乡园万里怨王孙。忆乘款段晴原望，绿满长堤过远村。
竹枝词·其一
作者：苏祐
朝代：明
体裁：词

依依江柳弄烟丝，粲粲江花映竹枝。莫把竹枝翻别调，转愁折柳送行时。
竹枝词·其二
作者：苏祐
朝代：明
体裁：词

钿蝉金雁惜春华，寂寞东风到妾家。惟有江头明月色，夜深共对木兰花。
署中即事呈寮长诸公
作者：苏祐
朝代：明
体裁：七言律诗

日长初试越罗衣，绿昼清阴坐不违。过眼漫惊风物换，远心翻爱吏人稀。到帘花片依苔堕，隔巷莺声接燕飞。追逐仙曹殊滥窃，春风自长故山薇。
袁州对雪何笋亭侍御
作者：苏祐
朝代：明

宜春台边同暮云，宜春城下雪纷纷。初随鸣雨喧相集，转入飘风静不闻。银烛并回摇乍暝，金尊独对散微曛。因怀骢马江城夜，客况曾经可问君。
赠谢山人茂秦
作者：苏祐
朝代：明
体裁：古风

帝京一夜条风到，御沟两岸生青草。黄鸟正牵求友情，间关隔树流春声。珠帘绣襦未寂寞，暖风犹怯罗衣薄。十二阑干清昼閒，垂杨正袅凭虚阁。三街六市车马多，美人不来可若何。日夕焚香望君至，流水高山独无意。为君先弦膝上桐，相期共坐春风中。一弦一酌不知曙，别君上马朝天去。
过居庸关
作者：苏祐
朝代：明
体裁：七言律诗

北门天险设居庸，袅袅千旌叠翠中。口转双泉犹望阙，岭盘八达已临戎。霜清戍逼黄花镇，日近云浮紫极宫。圣代车书真混一，寄言诸将漫论功。
送潘佥宪考绩北上
作者：苏祐
朝代：明
体裁：五言排律

尊酒章门道，迢遥望帝京。日悬双阙迥，霜落两湖平。鸿绩陈虞典，骊歌奏楚声。音尘应入梦，云树巳关情。紫气苍龙剑，清华碧玉珩。解携助行色，离思满江城。
集唐句送表侄吴生鹯自塞下还郡·其一
作者：苏祐
朝代：明
体裁：七言绝句

男儿本自重横行，客路常逢汉将营。年少不应辞苦节，多惭名在鲁诸生。
集唐句送表侄吴生鹯自塞下还郡·其七
作者：苏祐
朝代：明
体裁：七言绝句

今日相逢落叶前，故园归去又新年。高歌取醉欲自慰，系马高楼垂柳边。
集唐句送表侄吴生鹯自塞下还郡·其三
作者：苏祐
朝代：明
体裁：七言绝句

欲将书剑学从军，海上青山隔暮云。自惜汾阳纡道驾，北人南去雪纷纷。
集唐句送表侄吴生鹯自塞下还郡·其二
作者：苏祐
朝代：明
体裁：七言绝句

太行关路战尘收，每见瓜时忆故丘。三晋云山皆北向，朔风吹叶雁门秋。
集唐句送表侄吴生鹯自塞下还郡·其五
作者：苏祐
朝代：明
体裁：七言绝句

惟君与我最相亲，莫厌伤多酒入唇。去雁远冲云梦雪，汶阳归客泪沾巾。
集唐句送表侄吴生鹯自塞下还郡·其八
作者：苏祐
朝代：明
体裁：七言绝句

邵平瓜地接吾庐，为报家人数寄书。万里寒光生积雪，嗟君此别意何如。
集唐句送表侄吴生鹯自塞下还郡·其六
作者：苏祐
朝代：明
体裁：七言绝句

流澌腊月下河阳，却望并州是故乡。怨别自惊千里雁，风流谁继汉田郎。
集唐句送表侄吴生鹯自塞下还郡·其四
作者：苏祐
朝代：明
体裁：七言绝句

留君不住益凄其，美酒香茶慰所思。为报东州故人道，乡音无改鬓毛衰。
雨怀简翠岩
作者：苏祐
朝代：明
体裁：古风

层阴散烦暑，零雨淩晨夕。案牍有馀清，苔阶上深碧。细草披蒙茸，流云荡纷射。檐溜无辍凉，庭础有幽石。静言愿无违，端居意颇适。言念同怀人，虚襟几岸帻。和声流素琴，幽赏展玄籍。弥旬缺欢娱，尘心正劳积。
三十夜月
作者：苏福
朝代：明

才周一月匝三旬，不见清辉有半痕。娥女夜眠甘守寂，恰如陈后闭长门。
二十一夜月
作者：苏福
朝代：明

破镜缘何少半亏，阳精倒迫若相催。弓弦过满知何似，正是弯弓欲射时。
二十七夜月
作者：苏福
朝代：明

频催玉漏夜迟迟，残月弯弓上海湄。想是惜花人起早，慌忙只画半边眉。
二十三夜月
作者：苏福
朝代：明

此夜弯弓不上弦，名为残月又如鲜。五更回望东楼上，想是嫦娥遗片莲。
二十九夜月
作者：苏福
朝代：明

东海金鸡已唱酬，未看初日上东楼。浮云收尽天如水，渔父还抛钓一钩。
二十二夜月
作者：苏福
朝代：明

三更半夜未成眠，残月今宵正下弦。若有远行人起早，也应相伴五更天。
二十五夜月
作者：苏福
朝代：明

破镜三分去二分，看来惟有一分存。嫦娥妆饰何堪比，想是梳妆半叶痕。
二十八夜月
作者：苏福
朝代：明

五鼓才终擂正哗，蛾眉初上海之涯。江州商妇知羞者，犹把琵琶半面遮。
二十六夜月
作者：苏福
朝代：明

四鼓敲推更已残，腰镰谁把上东山。似弓还大梳还小，小碟谁将叠大盘。
二十四夜月
作者：苏福
朝代：明

三八良宵正此天，三更残月上楼前。嫦娥早起梳妆罢，斜插银梳向鬓边。
二十夜月
作者：苏福
朝代：明

非弓非镜亦非梳，二十还同一十初。借问嫦娥蚀多少，三分已蚀一分馀。
初一夜月
作者：苏福
朝代：明

气朔盈虚又一初，嫦娥底事半分无。却于无处分明有，浑是先天太极图。
初七夜月
作者：苏福
朝代：明

牛女依期渡汉河，广寒孤枕奈愁何。此时方与人间约，剖破冰盘下碧波。
初三夜月
作者：苏福
朝代：明

日落江城半掩门，城西斜眺已黄昏。何人伸得披云手，错把青天捻一痕。
初九夜月
作者：苏福
朝代：明

堪叹人生奈若何，良宵遇酒且高歌。不知娥女归何处，留住中天一只梭。
初二夜月
作者：苏福
朝代：明

三足金乌已敛形，且看兔魄一痕生。嫦娥不是梳妆手，终夜娥眉画不成。
初五夜月
作者：苏福
朝代：明

浮云散尽碧天西，那处佳人露只眉。正可开樽邀客饮，只愁易落不迟迟。
初八夜月
作者：苏福
朝代：明

新月弯弓欲上弦，初昏光彩到中天。与君对影三人酌，酌到中宵分散眠。
初六夜月
作者：苏福
朝代：明

烛笼西坠敛馀红，谁把新镰挂晓空。此际莫嫌光彩少，也堪邀客酒盈钟。
初十夜月
作者：苏福
朝代：明

上旬初过未团圆，已有清辉耀九天。伴我举杯相对饮，三更鼓响未成眠。
初四夜月
作者：苏福
朝代：明

禁鼓才闻第一敲，忽看新月挂松梢。谁家宝镜新藏匣，盖小参差掩不交。
十一夜月
作者：苏福
朝代：明

歛翼阳乌若木林，半轮新月到天心。人生何问圆兼缺，且向中庭酒满斟。
十七夜月
作者：苏福
朝代：明

一鼓初敲韵未终，好看破镜上苍空。但知光彩依然在，任待骚人说不同。
十三夜月
作者：苏福
朝代：明

半轮未满缺些儿，后夜阴晴未得知。已有清辉连四境，何妨对此酌金卮。
十九夜月
作者：苏福
朝代：明

玉漏迢迢夜未央，俄看卯白上东方。其中桂影依然在，想是仙枝会短长。
十二夜月
作者：苏福
朝代：明

晚至天心过半轮，微微清影照黄昏。忘眠任到三更鼓，留住馀光件酒樽。
十五夜月
作者：苏福
朝代：明

天上人间月半中，中秋八月半欣逢。四时但愿长如此，只恐推移渐不同。
十八夜月
作者：苏福
朝代：明

二九长宵此夜当，镜轮虽破有馀光。劝君夜饮停杯待，二鼓初敲管上窗。
十六夜月
作者：苏福
朝代：明

十五圆非今夜圆，只因圆处减婵娟。有钱时节常常是，恐与姮娥不有缘。
十四夜月
作者：苏福
朝代：明

良夜推移二七当，银蟾尚减一分光。光辉未必输三五，任待邀朋酒满觞。
秋风辞
作者：苏福
朝代：明

庭皋梧影动，树杪秋风起。人见秋风悲，我见秋风喜。彤云扫尽烟尘生，万里乾坤净如洗。冥鸿一举横四海，霜隼孤飞渺千里。从渠伯劳燕，零落下蓬苇。芄兰傲霜秀苍玉，丛桂摇空喷金蕊。从渠蒲柳姿，萧疏叹零萎。人言西风吹人老，漆发酡颜变枯稿。又言西风生客愁，砭骨寒心裂肝脑。吁嗟西风兮本无情，惨慄者自悚，衰谢者自惊。丈夫不与草木腐，安与草木同枯荣。我愿西风常识面，年年岁岁长相见。吹将鬓发似磻溪，快我鹰扬邈云汉。
纨扇行
作者：苏福
朝代：明

妾有一匹绢，照眼光淩乱。范以湘江筠，裁为合欢扇。娟娟花月美，皎皎梅雪灿。向来启炎溽，执手同缱绻。朝携麦陇去，为妾障容面。暮伴纱厨宿，为妾散香汗。恩情非轻薄，信誓成旦旦。华容未衰朽，世路易冰炭。终身隔幽闲，谁复转清盼。君不见金屋贮阿娇，长门锁春怨。玉楼宴环奴，驿庭碎花钿。人耶物耶古如斯，彳亍风前发三叹。
送林鼎元
作者：苏福
朝代：明

开帘看春客窗暖，古壁尘埋碧瑶简。娇莺夜挟东风归，桃株满林红玉烂。巷南巷北花参差，飘垂络拥悬红丝。藐金挥掷压豪杰，使酒怒碎珊瑚枝。檐前压雾连钱动，驮玉归来宝山重。锦纹屏风龟甲香，海涨思为楚山梦。我生十四犹坎壈，对酒观天不能饮。诸公尽上黄金台，空山零落眠云枕。抚剑长歌天为愁，明珠白璧将安投。汉家公侯那有种，卫青牧豕皆封侯。
遣睡魔
作者：苏福
朝代：明

斗斋无人春昼永，书案粘痴发深省。幽怀欲置寥廓乡，黑魔极豫华胥境。痴人懒魄何惺松，垂头闭目甘相从。心猿意马付缰缚，南柯蚁穴空从容。恍如青松出书腹，又如蕉隍眠野鹿。闯然回首一欠伸，耿耿阳乌栖若木。睡魔睡魔听我辞，功名未必黄粱炊。悬梁欲拟金印佩，插翼岂计升天期。寸阴易迈驹隙驰，劝君屏迹休相随。浩歌舞剑送汝归，山中自有陈希夷。
怀仙志
作者：苏秩
朝代：明

伤心玉殒看情史，长恨红妆薄命多。兰麝土归空怅望，芙蓉香冷易消磨。猿声啸夜悲风月，鹃血啼春惜绮罗。可是广寒云重锁，却教无路觅霜娥。
社集喜五羊三桂诸子至
作者：苏经佐
朝代：明

竹径虽知半就荒，过从宁得少求羊。一时握手堪千古，万态浮云付几觞。到眼江山溪柳畔，会心鱼鸟渚烟旁。招携喜有缨同濯，閒对沧洲弄夕阳。
月溪山寺
作者：苏群岳
朝代：明

招提翠微上，回合薜萝深。远壑鸣寒籁，空门闭夕阴。磬声和梵呗，山寂对禅心。万樾森秋色，风来猿一吟。
浮邱
作者：苏群岳
朝代：明

郭外少尘事，仙丘半欲芜。虚亭留玉舄，荒井汲珊瑚。夕霭横明灭，丹光乍有无。似闻笙鹤过，此地即蓬壶。
过虞部欧祯伯先生蘧园
作者：苏群岳
朝代：明

松菊赋归来，森森一径开。小池通阿耨，高阁望蓬莱。远目扶桑出，樛枝倦鸟回。逌然终吏隐，况复一仙才。忆昨辞金马，投閒步紫苔。地偏风飒至，衣但薜堪裁。自种先生柳，争誇水部梅。孤标谁可似，千古意悠哉。兴在过逢数，情深凿落催。馆能招隐辟，记取旧宗雷。
韶州观音岩
作者：苏群岳
朝代：明

维舟此山下，磴道蹑云根。绝境疑无地，惊涛涌是门。红尘飞不到，白鸟自孤鶱。向晚诸天寂，江山月半痕。
阙题
作者：苏聪
朝代：明

故乡逢胜地，一岁几登临。云物空来去，山川自古今。涛惊霢霂雨，鸟乱夕阳音。坐得禅中趣，幽怀不可任。
九日邹崖吊古
作者：苏胤适
朝代：明

岸帻编萸九日村，孤臣万里旧盘蹲。只将正气留天地，不爱英魂叩阖阍。山石嶙峋层汉出，江流澎湃撼崖喧。低徊未尽伤忠思，峭壑悲风起暮猿。
昭平五日
作者：苏胤适
朝代：明

行行客悄然，荒树落霞天。独水万山合，孤城一弹悬。风多夷汉杂，径尚虎狐穿。傍楚能怀古，笙歌吊屈船。
胡仰山倭播功成上绩
作者：苏胤适
朝代：明

扬帆东下海氛消，马度岷山气转骄。云阵三千横太乙，将军十八数嫖姚。功书大幕劳分虎，技折中原惯落雕。万里威名寒漠朔，望悬双帜倚天摇。将军胆气万人豪，百战功成建节旄。心壮铁衣层马革，符分玉帐展龙韬。南飞剑戟星河动，北望风云嶂塞高。一自登坛消拊髀，边愁无使至尊劳。
胡仰山倭播功成上绩·其一
作者：苏胤适
朝代：明

扬帆东下海氛消，马度岷山气转骄。云阵三千横太乙，将军十八数嫖姚。功书大幕劳分虎，技折中原惯落雕。万里威名寒漠朔，望悬双帜倚天摇。
胡仰山倭播功成上绩·其二
作者：苏胤适
朝代：明

将军胆气万人豪，百战功成建节旄。心壮铁衣层马革，符分玉帐展龙韬。南飞剑戟星河动，北望风云嶂塞高。一自登坛消拊髀，边愁无使至尊劳。
清口灵运咏
作者：苏茂相
朝代：明
体裁：五言律诗

河灵果不欺，风马载云旗。川涨连朝雨，信符五日期。漕艘浮浩荡，国庾裕京坻。捍患应崇报，封章奏玉墀。
七夕
作者：苏葵
朝代：明

五更魂梦隔年情，云雾绡衣织渐成。离恨未消榆荚老，佳期元在鹊桥横。河边有信鸾先度，海底无缘日缓行。赖是人间尽新巧，不劳分送下云城。
七夕后一日漫书
作者：苏葵
朝代：明
体裁：七言律诗

长绳不系日西驰，又道人间七夕期。织女心情桥鹊会，蓐收消息井梧知。三更送巧偏遗我，一片支机又与谁。闲倚危楼望河汉，不胜秋兴入新诗。
七夕后一日漫书
作者：苏葵
朝代：明

长绳不繫日西驰，又道人间七夕期。织女心情桥鹊会，蓐收消息井梧知。三更送巧偏遗我，一片支机又与谁。闲倚危楼望河汉，不胜秋兴入新诗。
三峡即事
作者：苏葵
朝代：明

夷陵西去问夔州，过处方知禹绩优。七百里中山不断，万千年后水平流。黄陵祠古苔成褥，白帝城高鸟避楼。历尽间关心欲折，更堪深树叫軥辀。
三峡观山
作者：苏葵
朝代：明

曾看佳山历几州，又从三峡放明眸。蛾眉云髻乱争晓，翠壁丹崖各自秋。耸处不知蹲处怪，雨中偏较月中优。胸怀磊落增多少，谁道浮生误远游。
三月忠州道中
作者：苏葵
朝代：明

日斜云淡远山低，三月王孙草色萋。一叶频繁明月峡，六年流恋浣花溪。盐齑有味名还薄，木铎无功道未西。何日濯缨江海去，石床藤枕对凫鹥。
三月晦日发酆都东下
作者：苏葵
朝代：明

滟滪江深亦畏途，行人春尽下酆都。苍烟飞翠迷旌旆，白雨跳珠上舳舻。周政以来皆大学，虞官之后少司徒。辞章却愧闲陶冶，试问青山笑客无。
与冯兵备宪副游衡州石鼓书院
作者：苏葵
朝代：明

石鼓无声院宇清，木犀花拂豸衣馨。星回翼轸连衡岳，水合蒸湘入洞庭。人有天游聊纵酒，地多贤迹怯题铭。醉来敢辍忧时念，三诵灵均旧著经。
与岳守张孟贤同年饮于岳阳楼醉还舟中宿于洞庭东岸有作
作者：苏葵
朝代：明

天一既生水，水与青天连。洞庭杳无际，万顷浮苍烟。朝暾未东升，有若鸿冢前。混混而噩噩，中有蛟龙涎。蓬莱本无根，君山远分迁。居中浪浮浴，四时青一拳。上栖千岁鹤，下隐百丈鳣。微帆见贾舶，远火知渔船。有时天宇清，星稀月娟娟。飘萧老树精，躩然迓神仙。有时风雨凄，云雾昏八埏。帝子难为情，竹枝泪痕鲜。行人趁秋风，五两桅樯坚。老眼明且迥，景色良无边。慨然思古人，往事同奔川。羁愁正万斛，欲遣嗟无缘。聊登岳阳楼，庶以穷笑嘕。故人饮我酒，云是圣与贤。圣贤吾不知，醉乡胜逃禅。停杯纵谈论，世事增烦煎。金台望中迷，彤云隔幽燕。远怀寄寥廓，寥廓风翩翩。九万无大鹏，翱翔任鹰鹯。不如且卷之，一掬有馀天。明朝向蚕丛，回首波茫然。
与张侍御黄司厅夜坐论诗
作者：苏葵
朝代：明

掀髯寒夜语喃喃，半醉灯前落影三。客邸乡音歌白雪，瓦瓶春色酿黄柑。如禅未解寻因果，似路谁先得指南。此日诗坛无李杜，望旗衔璧几人甘。
丙午春过梅关二首
作者：苏葵
朝代：明

关前春早梅花开，关外肩舆春后来。不向南枝采酸实，书生原自有盐梅。芙蓉如削倚苍冥，又是朝天一度经。欲折梅花无觅处，山鸡啼落五更星。
丙午春过梅关二首·其一
作者：苏葵
朝代：明

关前春早梅花开，关外肩舆春后来。不向南枝采酸实，书生原自有盐梅。
丙午春过梅关二首·其二
作者：苏葵
朝代：明

芙蓉如削倚苍冥，又是朝天一度经。欲折梅花无觅处，山鸡啼落五更星。
丙寅端阳日对酒写怀二首
作者：苏葵
朝代：明

天涯人值天中节，独泛菖花酒旋添。龙舫尽仍前日竞，鹗羹惟许近臣沾。闲看羸豕愁阴长，静絷腾驹觉日炎。五十七回如梦过，不应憔悴到苍髯。六阳尽处端阳到，无限闲愁付太虚。祈谷未闻雩百辟，竞凫谁果吊三闾。博劳傍树声偏聒，苋陆当阶叶渐舒。不为菖花才满酌，客怀萧索正凭渠。
丙寅端阳日对酒写怀二首·其一
作者：苏葵
朝代：明

天涯人值天中节，独泛菖花酒旋添。龙舫尽仍前日竞，鹗羹惟许近臣沾。闲看羸豕愁阴长，静絷腾驹觉日炎。五十七回如梦过，不应憔悴到苍髯。
丙寅端阳日对酒写怀二首·其二
作者：苏葵
朝代：明

六阳尽处端阳到，无限闲愁付太虚。祈谷未闻雩百辟，竞凫谁果吊三闾。博劳傍树声偏聒，苋陆当阶叶渐舒。不为菖花才满酌，客怀萧索正凭渠。
丫头山下与僧漫话
作者：苏葵
朝代：明

丫头山下问浮屠，万劫千尘了得无。好把空禅悟薝卜，更将闲缠脱葫芦。如今僧远真谁子，在昔东坡是老夫。欲向山门更留偈，法华机上厌糊涂。
中秋望月
作者：苏葵
朝代：明

乱云如墨翳中天，宝镜空矜此夕圆。巽二有知能净扫，万方何处不婵娟。
久雨三首
作者：苏葵
朝代：明

骤雨忽倾盆，沟浍深几尺。其势亦奔腾，涸匮在瞬息。慨惟千顷波，清浊不可测。儿童不知远，近视有惧色。浮云结层阴，霭霭昆崙顶。旧雨正如膏，今雨却成眚。野老泣锄犁，书生悲土梗。我欲诛玄冥，豪曹试锋颖。黄河已淜湃，久雨益其势。吾恐衣冠民，化为鱼鳖类。神禹不可作，九河惜湮废。眼前岂无人，拱手笑精卫。
久雨三首·其一
作者：苏葵
朝代：明

骤雨忽倾盆，沟浍深几尺。其势亦奔腾，涸匮在瞬息。慨惟千顷波，清浊不可测。儿童不知远，近视有惧色。
久雨三首·其三
作者：苏葵
朝代：明

黄河已淜湃，久雨益其势。吾恐衣冠民，化为鱼鳖类。神禹不可作，九河惜湮废。眼前岂无人，拱手笑精卫。
久雨三首·其二
作者：苏葵
朝代：明

浮云结层阴，霭霭昆崙顶。旧雨正如膏，今雨却成眚。野老泣锄犁，书生悲土梗。我欲诛玄冥，豪曹试锋颖。
乙丑七月二十有五日北楼观兵有作
作者：苏葵
朝代：明

独坐高楼辟四窗，俯看旌旆尽飞扬。将军似虎生风勇，士卒如山压卵强。閒暇养成堪敌忾，太平修武是堤防。白头也有安边策，宝剑无缘赐上方。
乙丑春日思郊野之游不遂戏书
作者：苏葵
朝代：明

远近郊原烟雨收，无边光景触吟眸。欲扶苍玉出城去，更散黄金买酒游。天气大都春半好，物华多在郭南优。锦城一掌未曾遍，况问瑶池与十洲。
乙丑春暂视臬篆公暇漫成
作者：苏葵
朝代：明

嫩绿成堆树影重，公庭天迥日融融。简孚暂折桁杨狱，佔毕仍专夏楚功。载酒未亲奇字老，寻诗多愧蹇驴翁。芸香小阁端溪石，却被红尘两月封。
乙丑送春写怀
作者：苏葵
朝代：明

日暖迁乔莺乱啼，恶怀无赖欠新题。梨花笑客壶觞寂，燕子嫌人户牖低。远道光阴空自惜，上林消息且休提。阶前暂卸寻芳勒，怪得骅骝也漫嘶。
九日二首
作者：苏葵
朝代：明

篱畔秋容不改常，年年今日是重阳。黄花晚节可人意，白发天涯深酒觞。几片落霞随鹜尽，数声鸣鹤入云长。醉来欲撚苍髯坐，和得陶诗四五章。不是幽人亦赏花，花枝经雨迸篱斜。官贫贳酒常施债，才窘耽诗不到家。三径也曾来梦里，四年忘却滞天涯。西风偶掣尊前帽，莫道疏狂似孟嘉。
九日二首·其一
作者：苏葵
朝代：明

篱畔秋容不改常，年年今日是重阳。黄花晚节可人意，白发天涯深酒觞。几片落霞随鹜尽，数声鸣鹤入云长。醉来欲撚苍髯坐，和得陶诗四五章。
九日二首·其二
作者：苏葵
朝代：明

不是幽人亦赏花，花枝经雨迸篱斜。官贫贳酒常施债，才窘耽诗不到家。三径也曾来梦里，四年忘却滞天涯。西风偶掣尊前帽，莫道疏狂似孟嘉。
九日和江寅长韵
作者：苏葵
朝代：明

秋深何独葛洪川，锦水西风亦飒然。邻瓮吝赊无醉处，篱花烂放足吟边。霜横雁度天拖字，潦尽蛟潜水没涎。三径有盟知久负，浮萍江汉愧年年。
九日夷陵道中
作者：苏葵
朝代：明

旋教篱落种黄花，恰好花时已别家。送酒不闻来水际，寻诗偏恨倚天涯。渣滩波急诸峰峭，阊阖风高一雁斜。莫道欲归归便得，也曾封事乞烟霞。
九日抚州道中
作者：苏葵
朝代：明

人负黄花花负人，七番重九异乡身。果然勋望留青史，肯爱江湖采白蘋。讲道每惭伊洛远，忧时无补帝王真。太仓未解辞升斗，谁信监司也为贫。
九日饮冰玉堂和韵十首
作者：苏葵
朝代：明

老去独怜诗思窘，秋光秋意尽撩人。青山几点雨中瘦，白雁一声天外新。九日不妨耽酒盏，东篱须酷护花神。酣来起舞张长袖，拂尽人间万劫尘。九日无诗花亦笑，傍花吾敢当诗人。龙山落帽襟怀旷，栗里巾车句格新。倒尽松花和竹叶，吟翻牛鬼与蛇神。何人却浪牛山泣，世事从来等袜尘。貂裘此日何妨典，忍作重阳醒面人。诗思许谁三峡涌，菊花为我一篱新。兴来放手争壶矢，醉后狂歌答酒神。一德惟馨宾主共，不扬香屑作芳尘。典午风流谁独最，尚遗馀韵到今人。逢秋酌酒年年是，作客看花处处新。有屐可酬山契分，无诗能为菊传神。醉中更欲清毛孔，自洗磁瓯点绿尘。尊中白堕浇诗酒，台畔华裾把菊人。前此尽嫌良会少，几何能得好怀新。寒生暑退方流火，阴剥阳消漫怆神。抚景登高还有意，欲从千仞振衣尘。论诗谁讶村夫子，爱酒自谈中圣人。先哲风标应未泯，重阳诗酒且从新。西风岂解通花信，万物原来有谷神。今日醉侯吾佩印，肯教螺盏旋生尘。孟嘉本是风流客，靖节原非冲淡人。物换星移千古异，菊香山色至今新。酒逢知己酒无量，诗到名家诗有神。莫惜花前了清兴，明朝犹是马蹄尘。长虹一饮百川竭，对景岂无弘量人。两鬓满簪霜底杰，百壶刚压瓮头新。何妨仕路逢山鬼，且弄秋光信笔神。醉后每多齐物意，欲将华岳等纤尘。天外蓐收将税驾，阶前蟋蟀欲依人。蝉楼老叶霜华重，雁抹残霞物候新。蜡屐乍穿怜屐齿，酒钱无办怪钱神。西风似解知人意，不送元规陌上尘。身为冰玉堂中客，梦逐柴桑花下人。老爱曲生成故旧，醉怜金屑弄鲜新。阳消阴长天何意，燕去鸿来物自神。倒着接䍦学山简，不知踪迹尚红尘。
九日饮冰玉堂和韵十首·其一
作者：苏葵
朝代：明

老去独怜诗思窘，秋光秋意尽撩人。青山几点雨中瘦，白雁一声天外新。九日不妨耽酒盏，东篱须酷护花神。酣来起舞张长袖，拂尽人间万劫尘。
九日饮冰玉堂和韵十首·其七
作者：苏葵
朝代：明

孟嘉本是风流客，靖节原非冲淡人。物换星移千古异，菊香山色至今新。酒逢知己酒无量，诗到名家诗有神。莫惜花前了清兴，明朝犹是马蹄尘。
九日饮冰玉堂和韵十首·其三
作者：苏葵
朝代：明

貂裘此日何妨典，忍作重阳醒面人。诗思许谁三峡涌，菊花为我一篱新。兴来放手争壶矢，醉后狂歌答酒神。一德惟馨宾主共，不扬香屑作芳尘。
九日饮冰玉堂和韵十首·其九
作者：苏葵
朝代：明

天外蓐收将税驾，阶前蟋蟀欲依人。蝉楼老叶霜华重，雁抹残霞物候新。蜡屐乍穿怜屐齿，酒钱无办怪钱神。西风似解知人意，不送元规陌上尘。
九日饮冰玉堂和韵十首·其二
作者：苏葵
朝代：明

九日无诗花亦笑，傍花吾敢当诗人。龙山落帽襟怀旷，栗里巾车句格新。倒尽松花和竹叶，吟翻牛鬼与蛇神。何人却浪牛山泣，世事从来等袜尘。
九日饮冰玉堂和韵十首·其五
作者：苏葵
朝代：明

尊中白堕浇诗酒，台畔华裾把菊人。前此尽嫌良会少，几何能得好怀新。寒生暑退方流火，阴剥阳消漫怆神。抚景登高还有意，欲从千仞振衣尘。
九日饮冰玉堂和韵十首·其八
作者：苏葵
朝代：明

长虹一饮百川竭，对景岂无弘量人。两鬓满簪霜底杰，百壶刚压瓮头新。何妨仕路逢山鬼，且弄秋光信笔神。醉后每多齐物意，欲将华岳等纤尘。
九日饮冰玉堂和韵十首·其六
作者：苏葵
朝代：明

论诗谁讶村夫子，爱酒自谈中圣人。先哲风标应未泯，重阳诗酒且从新。西风岂解通花信，万物原来有谷神。今日醉侯吾佩印，肯教螺盏旋生尘。
九日饮冰玉堂和韵十首·其十
作者：苏葵
朝代：明

身为冰玉堂中客，梦逐柴桑花下人。老爱曲生成故旧，醉怜金屑弄鲜新。阳消阴长天何意，燕去鸿来物自神。倒着接䍦学山简，不知踪迹尚红尘。
九日饮冰玉堂和韵十首·其四
作者：苏葵
朝代：明

典午风流谁独最，尚遗馀韵到今人。逢秋酌酒年年是，作客看花处处新。有屐可酬山契分，无诗能为菊传神。醉中更欲清毛孔，自洗磁瓯点绿尘。
九月朔日
作者：苏葵
朝代：明

九月朔日冲飙强，楼头金铁声锵锵。骚人有赋写新景，游子无衣忆故乡。乍冷不愁钟汗落，长吟惟厌庾尘扬。未应飘尽梧桐叶，留荫残枝宿凤凰。
书怀
作者：苏葵
朝代：明

一官才四品，白雪已盈头。廊庙勋名薄，乾坤笑语优。宁为鼓缶乐，肯作蹙眉忧。试问巴江水，人间第几流。
书王少参朝言薰风笑我卷用韵六首
作者：苏葵
朝代：明

近鴳蓬蒿也自安，寻常波泽大鹏难。洪纤在物初来定，宇宙饶吾一掬宽。论伯论王还论帝，非扬非董亦非韩。等閒探取薰风意，是笑弹冠笑挂冠。只今海宇未全春，肉食偏惭草莽臣。贫定已嫌东郭履，老来惟爱华阳巾。暖姝敢谓真知道，委顺谁云不爱身。寄语薰风莫轻笑，不求富贵底求人。弯弓曾挂扶桑东，白首行藏有朴忠。道在却惭甘画地，时违端不谬书空。鹤鸣声隔尘埃外，兰朽香留棘艾中。笑问薰风意何在，笑人穷不笑人穷。蹄涔那可较天池，欲谢蹄涔未冠期。吟看秋山诗骨耸，醉听春雨酒杯迟。鸡能搏击应留距，蚕自萦缠漫吐丝。不分薰风苦相笑，待教年下买馀痴。不信庄生是谬悠，庄书看罢倚南楼。胸藏沧海有馀量，气逼南山更出头。千古荣枯归野马，一枝安便是蒙鸠。何如也被薰风笑，可是人愁我不愁。此日无人式怒蛙，曹蜍廉蔺径庭赊。尽从灞水看杨柳，只有濂溪爱藕花。管取寸心刚似铁，不妨多事乱如麻。薰风莫浪逌然笑，志士从来不顾家。
书王少参朝言薰风笑我卷用韵六首·其一
作者：苏葵
朝代：明

近鴳蓬蒿也自安，寻常波泽大鹏难。洪纤在物初来定，宇宙饶吾一掬宽。论伯论王还论帝，非扬非董亦非韩。等閒探取薰风意，是笑弹冠笑挂冠。
书王少参朝言薰风笑我卷用韵六首·其三
作者：苏葵
朝代：明

弯弓曾挂扶桑东，白首行藏有朴忠。道在却惭甘画地，时违端不谬书空。鹤鸣声隔尘埃外，兰朽香留棘艾中。笑问薰风意何在，笑人穷不笑人穷。
书王少参朝言薰风笑我卷用韵六首·其二
作者：苏葵
朝代：明

只今海宇未全春，肉食偏惭草莽臣。贫定已嫌东郭履，老来惟爱华阳巾。暖姝敢谓真知道，委顺谁云不爱身。寄语薰风莫轻笑，不求富贵底求人。
书王少参朝言薰风笑我卷用韵六首·其五
作者：苏葵
朝代：明

不信庄生是谬悠，庄书看罢倚南楼。胸藏沧海有馀量，气逼南山更出头。千古荣枯归野马，一枝安便是蒙鸠。何如也被薰风笑，可是人愁我不愁。
书王少参朝言薰风笑我卷用韵六首·其六
作者：苏葵
朝代：明

此日无人式怒蛙，曹蜍廉蔺径庭赊。尽从灞水看杨柳，只有濂溪爱藕花。管取寸心刚似铁，不妨多事乱如麻。薰风莫浪逌然笑，志士从来不顾家。
书王少参朝言薰风笑我卷用韵六首·其四
作者：苏葵
朝代：明

蹄涔那可较天池，欲谢蹄涔未冠期。吟看秋山诗骨耸，醉听春雨酒杯迟。鸡能搏击应留距，蚕自萦缠漫吐丝。不分薰风苦相笑，待教年下买馀痴。
书锦屏驿用前人韵
作者：苏葵
朝代：明

曾将捷径怪终南，歧路谁重问剧骖。伞盖刺天应碍月，锦屏迎日自晴岚。风光底厌频频赏，机事何须历历参。笑杀触蛮三百里，不扬金鼓战锋酣。
予三十年前曾寄学乐昌后以道远之故得公牒移复本邑兹因川行道出前地感而有作二首
作者：苏葵
朝代：明

三十年前鼓箧游，石龟祠下惯夷犹。重来季子未金印，前度刘郎空白头。往事与风同过树，故人随柳半凋秋。行经要遣闲愁绪，暂代前闻作醉侯。弱冠迢迢事采芹，别来三十四经春。生涯落落徒悲梗，衣袂悠悠未拂尘。骢马漫寻新路去，江山应讶旧游人。摩挲往日题铭处，雨洗苔封认不真。
予三十年前曾寄学乐昌后以道远之故得公牒移复本邑兹因川行道出前地感而有作二首·其一
作者：苏葵
朝代：明

三十年前鼓箧游，石龟祠下惯夷犹。重来季子未金印，前度刘郎空白头。往事与风同过树，故人随柳半凋秋。行经要遣闲愁绪，暂代前闻作醉侯。
予三十年前曾寄学乐昌后以道远之故得公牒移复本邑兹因川行道出前地感而有作二首·其二
作者：苏葵
朝代：明

弱冠迢迢事采芹，别来三十四经春。生涯落落徒悲梗，衣袂悠悠未拂尘。骢马漫寻新路去，江山应讶旧游人。摩挲往日题铭处，雨洗苔封认不真。
予从兄铁峰长予二岁服在小功亲如同气己未岁得年五十有二卒于家时予在江西官舍初不知其终也其子兆麟一夕梦之云我有和某人六绝何不写寄佥宪叔看兆麟醒能道之即录遗稿之作并书寄来予读之悲不自已呜呼予在贫宦不拟铁峰之速逝也十年之间未付寸帛以酬情谊窃谓南归有日可以藉旧产具酒食欢笑以终馀年而世路不常其在幽冥之中尚恋恋不忘于予予将何施以塞友爱姑步韵作六绝以寄哀一字一泪铁峰有知亦庶几鉴于斯言也耶
作者：苏葵
朝代：明

一吟一涕一伤神，回首暌违是十春。漫喜来诗能慰藉，不知公作九泉人。忆君长自抚征轮，谁料林间鬼录新。千里诗瓢遗墨冷，雨深池草正愁人。忆归惭未挂乌纱，每羡纶巾折角斜。旧雨寻欢今雨泪，石坛枯尽手栽花。十年一别隙驹匆，新态无明记旧容。梦觉未收呜咽泪，屋檐风雨又丁东。五十年馀已胜颜，一生风致寄江山。英魂莫散天南北，须在庭除候我还。兄弟情亲五十春，故裘真有泪痕新。九泉虽远犹堪慰，赖有帷前托梦人。
予从兄铁峰长予二岁服在小功亲如同气己未岁得年五十有二卒于家时予在江西官舍初不知其终也其子兆麟一夕梦之云我有和某人六绝何不写寄佥宪叔看兆麟醒能道之即录遗稿之作并书寄来予读之悲不自已呜呼予在贫宦不拟铁峰之速逝也十年之间未付寸帛以酬情谊窃谓南归有日可以藉旧产具酒食欢笑以终馀年而世路不常其在幽冥之中尚恋恋不忘于予予将何施以塞友爱姑步韵作六绝以寄哀一字一泪铁峰有知亦庶几鉴于斯言也耶·其三
作者：苏葵
朝代：明

忆归惭未挂乌纱，每羡纶巾折角斜。旧雨寻欢今雨泪，石坛枯尽手栽花。
予从兄铁峰长予二岁服在小功亲如同气己未岁得年五十有二卒于家时予在江西官舍初不知其终也其子兆麟一夕梦之云我有和某人六绝何不写寄佥宪叔看兆麟醒能道之即录遗稿之作并书寄来予读之悲不自已呜呼予在贫宦不拟铁峰之速逝也十年之间未付寸帛以酬情谊窃谓南归有日可以藉旧产具酒食欢笑以终馀年而世路不常其在幽冥之中尚恋恋不忘于予予将何施以塞友爱姑步韵作六绝以寄哀一字一泪铁峰有知亦庶几鉴于斯言也耶·其二
作者：苏葵
朝代：明

忆君长自抚征轮，谁料林间鬼录新。千里诗瓢遗墨冷，雨深池草正愁人。
予从兄铁峰长予二岁服在小功亲如同气己未岁得年五十有二卒于家时予在江西官舍初不知其终也其子兆麟一夕梦之云我有和某人六绝何不写寄佥宪叔看兆麟醒能道之即录遗稿之作并书寄来予读之悲不自已呜呼予在贫宦不拟铁峰之速逝也十年之间未付寸帛以酬情谊窃谓南归有日可以藉旧产具酒食欢笑以终馀年而世路不常其在幽冥之中尚恋恋不忘于予予将何施以塞友爱姑步韵作六绝以寄哀一字一泪铁峰有知亦庶几鉴于斯言也耶·其五
作者：苏葵
朝代：明

五十年馀已胜颜，一生风致寄江山。英魂莫散天南北，须在庭除候我还。
予从兄铁峰长予二岁服在小功亲如同气己未岁得年五十有二卒于家时予在江西官舍初不知其终也其子兆麟一夕梦之云我有和某人六绝何不写寄佥宪叔看兆麟醒能道之即录遗稿之作并书寄来予读之悲不自已呜呼予在贫宦不拟铁峰之速逝也十年之间未付寸帛以酬情谊窃谓南归有日可以藉旧产具酒食欢笑以终馀年而世路不常其在幽冥之中尚恋恋不忘于予予将何施以塞友爱姑步韵作六绝以寄哀一字一泪铁峰有知亦庶几鉴于斯言也耶·其六
作者：苏葵
朝代：明

兄弟情亲五十春，故裘真有泪痕新。九泉虽远犹堪慰，赖有帷前托梦人。
予从兄铁峰长予二岁服在小功亲如同气己未岁得年五十有二卒于家时予在江西官舍初不知其终也其子兆麟一夕梦之云我有和某人六绝何不写寄佥宪叔看兆麟醒能道之即录遗稿之作并书寄来予读之悲不自已呜呼予在贫宦不拟铁峰之速逝也十年之间未付寸帛以酬情谊窃谓南归有日可以藉旧产具酒食欢笑以终馀年而世路不常其在幽冥之中尚恋恋不忘于予予将何施以塞友爱姑步韵作六绝以寄哀一字一泪铁峰有知亦庶几鉴于斯言也耶·其四
作者：苏葵
朝代：明

十年一别隙驹匆，新态无明记旧容。梦觉未收呜咽泪，屋檐风雨又丁东。
予入京日陈公甫先生曾有言见赠稿付诗邮遗之赋此寄奉用索再录
作者：苏葵
朝代：明

茅笔亲书白陟釐，邮筒故与客舟违。夜深星斗虚摇落，春老龙蛇或解飞。风雅未应今在逸，咸韶元是古来稀。青天万里双眸断，一幅何因付雁归。
予巡自东还过重庆大参吴公饯予舟中既醉日晚别去予舟西行是夜月色如昼江空沙白壶觞对影有怀吴公因作二律
作者：苏葵
朝代：明

小傍凫鹥问画桡，好山当面酒深瓢。风流莫讶人豪少，谈笑真知道味饶。悠漾晚移云影淡，清泠东去水声遥。黄昏别后银蟾起，人隔重城不可招。壶觞未尽日衔山，一棹西驰一棹还。云水可人能久憩，鹭鸥疑客是偷閒。气吞牛渚千秋下，风夺仙舟半日间。纵有鱼翁畏争席，空教明月满前湾。
予巡自东还过重庆大参吴公饯予舟中既醉日晚别去予舟西行是夜月色如昼江空沙白壶觞对影有怀吴公因作二律·其一
作者：苏葵
朝代：明

小傍凫鹥问画桡，好山当面酒深瓢。风流莫讶人豪少，谈笑真知道味饶。悠漾晚移云影淡，清泠东去水声遥。黄昏别后银蟾起，人隔重城不可招。
予巡自东还过重庆大参吴公饯予舟中既醉日晚别去予舟西行是夜月色如昼江空沙白壶觞对影有怀吴公因作二律·其二
作者：苏葵
朝代：明

壶觞未尽日衔山，一棹西驰一棹还。云水可人能久憩，鹭鸥疑客是偷閒。气吞牛渚千秋下，风夺仙舟半日间。纵有鱼翁畏争席，空教明月满前湾。
予生日属火以水用事每值戊年戊土伤水辄罗否剥除九龄少小不能记忆自十九至于今四历兹口地支虽异祸患则均腊穷幸其去于岁月之迈有不暇惜云时在戊午饯岁赋以送之
作者：苏葵
朝代：明

佳辰不忍别，恶岁愿速过。虽知促衰莫，喜得离祸罗。我生善玄冥，阳土相荡摩。剋掣必为孽，毫发无差讹。往往著雍岁，吉少迍邅多。祸来殆千钧，福至乃么么。弱冠临困敦，蹇塞兼痒疴。逾纪入阉茂，稂莠侵嘉禾。三九逢涒滩，风木增滂沱。今兹敦牂秋，薏苡冤伏波。土兮诚不仁，不与水德和。递转将司辰，预畏如龙蛇。黾勉事恭谨，曷容脱机囮。我知命理微，若海测以蠡。但此一节验，引伸悟其佗。所恨日月迟，飙轮去蹉跎。满持桑落酒，远饯崦嵫坡。十年一邂逅，否泰当如何。请回仁者心，纾我烦恼魔。
京还□溪道中感兴
作者：苏葵
朝代：明

去去来来霜满颠，贪他毕竟被他缠。挥戈有术思回日，鍊石无功愧补天。崇让每探刘实论，□疑将续夏侯篇。酣来张袖江头舞，拂尽浮岚月在船。